Baroma 6 | Bbaibbele Lili a Intaneti | Bbaibbele lya Busanduluzi Bwanyika Mpya\n6 Aboobo ino twaambe nzi? Sena tuzumanane kubisya ikutegwa luzyalo lwa Leza luvwule? 2 Peepe! Mbwaanga twakafwa kucibi, ino mbuti mbotukonzya kuzumanana kupona mucibi? 3 Naa sena tamuzyi kuti swebo toonse notwakabbapatizyigwa muli Kilisito Jesu twakabbapatizyigwa mulufwu lwakwe? 4 Aboobo twakazikkwa anguwe kwiinda mulubbapatizyo lwesu mulufwu lwakwe, kutegwa mbuli Kilisito mbwaakabusyigwa kuzwa kubafwu kubulemu bwa Usyi, mbubonya oobo andiswe tweelede kupona buumi bupya. 5 Nkaambo ikuti naa twakamantana anguwe mulufwu luli mbuli lwakwe, nkokuti masimpe tuyookamantana alimwi anguwe mububuke buli mbuli bwakwe; 6 nkaambo tulizyi kuti buntu bwesu bwakaindi bwakagagailwa anguwe acisamu, ikutegwa mubili wesu mubi kuutacikwe nguzu alindiswe akuti tutazumanani kuba bazike bacibi. 7 Nkaambo muntu wafwa waangununwa kucibi cakwe. 8 Kunze lyaboobo, ikuti katufwide a Kilisito, tusyoma kuti tuyoopona alimwi anguwe. 9 Nkaambo tulizyi kuti Kilisito, lino mbwaanga wakabusyigwa kubafwu, takonzyi kufwa alimwi pe; lufwu talucikwe nguzu pe kulinguwe. 10 Nkaambo lufwu ndwaakafwa, wakafwa buyo ciindi comwe kukabe kutamani kuti agusye cibi; pele buumi mbwapona, uponena Leza. 11 Mbubonya buyo andinywe: amulibone kuti mulifwide cakumaninina kucibi, pele kuti mulapona kuli Leza kwiinda muli Kilisito Jesu. 12 Aboobo mutalekeli cibi kuzumanana kweendelezya mbuli mwami mumibili yanu iifwa ikutegwa kamutobela zisusi zyayo. 13 Alimwi mutazumanani kwaaba zizyo zyanu kucibi kazili zilwanyo zyakutalulama, pele amulyaabe kuli Leza mbuli bantu baumi bakabusyigwa kuzwa kubafwu, alimwi amwaabe zizyo zyanu kuli Leza kazili zilwanyo zyabululami. 14 Mutalekeli cibi kuba simalelaanu, mbwaanga tamweendelezyegwi amulawo pe, pele mweendelezyegwa aluzyalo lwa Leza. 15 Ino twaambe nzi? Sena tweelede kubisya akaambo kakuti tatweendelezyegwi amulawo pele tweendelezyegwa aluzyalo lwa Leza? Peepe! 16 Se-na tamuzyi kuti, ikuti naa kamulyaaba kuli umwi mbuli bazike bamvwida, muli bazike bamuntu ooyo ngomuswiilila? Aboobo ikuti kamuli bazike bacibi muyootambula lufwu, pele ikuti kamuli bazike bakuswiilila muyootambula bululami. 17 Pele aalumbwe Leza kuti nokuba kuti mwakali bazike bacibi, mwakaziswiilila kuzwa ansi amoyo injiisyo eezyo nzyomwakapegwa. 18 Inzya, mbwaanga mwakaangununwa kucibi, mwakaba bazike babululami. 19 Akaambo kakubula nguzu kwamibili yanu, ndibelesya majwi ngobazyi kabotu bantu: nkaambo mbubonya ciindi cimwi mbomwakaaba zizyo zyanu cakumaninina kuti mube bazike kubusofwaazi akububi kutegwa mucite buyo bubi, lino amwaabe zizyo zyanu cakumaninina kamuli bazike kubululami kutegwa mube bantu basalala. 20 Nkaambo nomwakali bazike bacibi, mwakalaangulukide kubululami. 21 Lino micelo nzi njomwakali kutebula kuciindi eeco? Nzyintu eezyo lino zimuusya nsoni. Nkaambo mamanino aazyintu eezyo ndufwu. 22 Pele lino akaambo kakuti mwakaangununwa kucibi akuba bazike ba Leza, imicelo njomutebula mbusalali, eelyo kumamanino mbuumi butamani. 23 Nkaambo cakuvwola ncocipa cibi ndufwu, pele cipego ncapa Leza mbuumi butamani kwiinda muli Kilisito Jesu Mwami wesu.


Belekaamwi aJehova Buzuba Abuzuba | Ngaziyakulinda Yakwiiya\n‘Tuli basimilimonyina aLeza.’—1 KOR. 3:9.\nKUJANA WACHITA BIYENI KUTI UBELEKAAMWI AJEHOVA KWIINDA . . .\nmukugwasya bamumpuli abakombinyokwe?\nmukugwasilizya imwi milimu akuchita zyiingi mumbunga?\n1. Nziizili nzila nzitukonzya kubelekaamwi aJehova?\nMULENGI wakatondeezya kuti bantu bamaninide bakali kuyoobelekaamwi anguwe kuti bazuzikizye makanze aakwe. Nikuba kuti bantu balaachibi pesi bantu basyomeka balakonzya kubelekaamwi aJehova buzuba abuzuba. Muchikozyano, ‘tuba basimilimonyina aLeza’ chiindi nitukambawuka makani mabotu aaBwaami bwakwe akugwasya bantu kuti babe basikwiiya. (1 Kor. 3:5-9) Tuli achilongezyo chipati loko nkaambo Mulengi wesu singuzuzyoonse wakatusala kuti tubeleke mulimu uuyandikana loko! Pesi kukambawuka akugwasya bantu kuti babe basikwiiya teenzizyo pe azilikke zipa kuti tubelekaamwi aJehova. Muchiiyo eechi, tulayiya mbutukonzya kubelekaamwi aJehova kwiinda mukugwasya bamumpuli abakombima, mukutambula beenzu amukugwasilizya akuchita zyiingi mumbunga.—Kol. 3:23.\n2. Nkamboonzi nituteelede kweezyanisya zintu nzituchita mubukombi azichitwa abamwi?\n2 Twanoolanga-langa chiiyo eechi, utayezyanisyi zintu nzuchita mubukombi azichitwa abamwi. Weelede kuziba kuti bantu balisiyene akaambo kaminyaka, mbubasimide mumubili, zyiimo azintu nzibakonzya kuchita. Mwaapostolo Pawulu wakazulwidwa amuuya uusala kulemba kuti: “Pele muntu umwi aumwi alingule milimo yakwe mwini, aboobo ulajana cintu cakulikankaizizya mwini citali camweenzinyina.”—Gal. 6:4.\nGWASYA BAMUMPULI ABAKOMBINYOKWE\n3. Nkamboonzi nitukonzya kwaamba kuti bantu balangania mpuli zyabo babelekaamwi aLeza?\n3 Jehova uyanda kuti bakombi bakwe balanganie mpuli zyabo. Muchikozyano, weelede kubeleka kuti ujane mali yakusanina mpuli yako. Bakayintu biingi basyaala ang’anda kuti balanganie bana. Bamwi bana bakakomena beelede kulangania bazyali babo bachiswa abachembeede. Kuchita milimu eeyi kulayandikana. Bbayibbele lyaamba kuti: ‘Na muntu katabambi basazinyina, kwaambisya bamung’anda yakwe, nkokuti walukaka lusyomo alubo mubi loko kwiinda muntu uutasyomi.’ (1 Tim. 5:8) Kuba amikuli iili boobu kulakonzya kupa kuti uyeeye kuti tukonzyi pe kuchita zyiingi mukubelekela Jehova. Pesi toyelede kumana manguzu pe! Jehova ulabotelwa chiindi nusanina mpuli yako.—1 Kor. 10:31.\n4. Kujana bazyali bazibikka biyeni zintu zyabukombi mubusena bwakusaanguna alubo bajana mpinduunzi?\n4 Bazyali bachiKristu babelekaamwi aJehova chiindi nibagwasya bana babo kuti balibikkile zipeekezyo mubukombi. Bazyali bakachita oobo bana babo bakazoonjila mumulimu wachiindi choonse. Bamwi mamishinali bamwi bapayona kumasena aayanda basikugwasilizya alubo bamwi babelekela kuBbeteli. Kukkala kule kupa kuti batajani chiindi chakubaamwi abazyali babo. Nikuba boobo, bazyali balipeda, basungwaazya bana babo kuti balisimye mumilimu yabo. Nkamboonzi? Nkaambo bajana kubotelwa kupati akukkutisikana akaambo kakuti bana babo bakabikka Bwaami mubusena bwakusaanguna. (3 Joh. 4) Kulakonzeka kuti bazyali biingi balimvwa mbuuli Hana ‘wakakweletesya’ Jehova kwiinda mukumupa Samiyele. Bazyali bachita oobo, bakubona kachili chilongezyo chipati loko kubelekaamwi aJehova munzila iili boobo.—1 Sam. 1:28.\n5. Kujana twabagwasya biyeni bakombima mumbungano? (Langa chifanikisyo chili kumatalikilo achiiyo.)\n5 Kuti kutakwe mikuli miingi mumpuli, kujana wabagwasya na bakombinyokwe bachiswa, bachembeede abamwi bayanda kugwasigwa? Mumbungano ulakonzya kuyanduula bantu bayanda kugwasigwa. Chimwi chiindi, ulakonzya kuswaya muchizi uulangania muzyali uchembeede mbukunga chiindi chiingi nguwe uuchita milimu myiingi. Alubo ulakonzya kugwasya bamwi kwiinda mukwiinka aabo kumiswaangano, mukubawulila zintu, naakuti kuswaya umwi kuchibbadela. Kuchita oobo kutondeezya kuti ubelekaamwi aJehova nkaambo Jehova unooli wasandula nkombyo zyabo.—Bala 1 BaKorinto 10:24.\n6. Kujana twabatambula biyeni beenzu?\n6 Bakombi baJehova bazibidwe akutambula beenzu. Mumagwalo aachiKristu aachiGirikki, bbala lyakasandululwa kuti ‘kusamawusya’ lyaamba “kuba aluyando kubeenzu.” (Heb. 13:2) MuJwi lyaLeza, muli zikozyano zituyiisya mbutweelede kubatondeezya luyando beenzu. (Matl. 18:1-5, NW) Tulakonzya kugwasya bamwi katutalangi kuti ‘mbachiinga chalusyomo lwesu’ na, naakuti pe.—Gal. 6:10.\n7. Nkamboonzi nitweelede kutambula bakombima bali mumulimu wachiindi choonse?\n7 Kujana wakonzya na kubelekaamwi aLeza kwiinda mukutambula bakombima bali mumulimu wachiindi choonse? (Bala 3 Johane 5, 8.) Kubatambula bakwesu abachizi aaba kupa kuti ‘tusimisyanie.’ (Rom. 1:11, 12) Atulange-lange chikozyano cha-Olaf. Olaf ulayeeya kachili muniini. Mumbungano yabo, biingi teebakali kumutambula pe mulangizi wabbazu wakatakwete. Olaf wakakumbila bazyali bakwe bakatali Bakamboni kuti mulangizi wabbazu asikile kulimbabo. Bazyali bakwe bakazumina mpawo bakaambila Olaf kuti unoolala asofa. Taakakaka pe. Olaf wakati: “Imviki eeyo yakali kunoneezya loko! Ime amulangizi wabbazu twakali kufwambaana kubuka mpawo twakali kwaambuula nkani zinoneezya nitwakali kulya chakulya chakuseeni. Mulangizi wabbazu wakandisungwaazya kuti ndiyande mulimu wachiindi choonse.” Lino kwayinda minyaka iili 40 Olaf kali mumishinali muzisi zisiyene-siyene.\n8. Nkamboonzi nitweelede kuba aluzyalo kubantu nikuba kabatatutambuli kabotu? Amba chikozyano.\n8 Tulakonzya kubatondeezya luzyalo beenzu munzila zisiyene-siyene nikuba kuti kumasaangunino teebatutambula kabotu. Atulange-lange chikozyano chitobela. Umwi sikupupulula wakuSpain wakabona kuti muntu ngwaakali kwiiyaawe Bbayibbele uutegwa Yesica uukkala kuEcuador, wakali kulila chiindi choonse. Sikupupulula wakabuzya chakalikupa kuti Yesica akkale kalila. Yesica wakati kachili kulimbabo, wakali kufwaba zyakuti taakali achakulya pe. Nchaakali kukonzya kupa mwanaakwe, maanzi luzutu. Yesica wakali kuumbulizya mwanaakwe kumwi kalikukomba kuti Leza amugwasye. Kuzwa waawo, Bakamboni babili bakamuswaya. Pesi Yesica taakabatambula kabotu alubo wakadelula mamagazini ngibakamupa. Mpawo wakababuzya kuti: “Nchinchakulya nchimwandeetela kuti ndipe mwanaangu na eechi?” Bachizi aaba bakeezya kumuumbulizya pesi taakaswiilila pe. Nikwakiinda chiindi, bakazoosiya chisewe chakali achakulya amulyango wakwe. Zyakachitwa abachizi aaba zyakamusika amoyo Yesica zyakuti wakalipa mulandu nkaambo taakabikkila maanu Leza mbaakamusandula. Kuzwa waawo, wakaba achiyandisyo chakukomba Jehova. Kupa nkubakatondeezya bachizi aabo kwakagwasya loko!—Muk. 11:1, 6.\nLIPEDE MUMULIMU WAKUYAKA\n9, 10. (a) Chiindi, nziizili zyiimo nikwakali kuyandikana kuti bakombi baLeza balipede? (b) Njiili milimu iichitwa abakwesu balipeda mumbungano?\n9 Muchiindi chamaIsrayeli, bantu bakali kulipeda kuchita milimu iisiyene-siyene. (Kul. 36:2; 1 Mak. 29:5; Neh. 11:2) Nikuba mazubaano tuli achilongezyo chakubelesya chiindi chesu, zintu nzitulaazyo aluzibo ndutulaalo kuti tugwasye bakwesu abachizi. Kuchita oobu kupa kuti tubotelwe akuti tukajane zilongezyo zyiingi.\n10 Jwi lyaLeza lisungwaazya bakwesu mumbungano kuti babelekaamwi aJehova kwiinda mukubeleka changuzu kuti babe azyeelelo zyakuba babelesi babelekela naakuti baalu. (1 Tim. 3:1, 8, 9; 1 Pet. 5:2, 3) Bakwesu bachita oobo bayanda kugwasya bamwi muzintu zyakumubili amubukombi. (Inc. 6:1-4) Baalu bakali bakukumbila na kuti ube mulindi, kupa bantu busena bwakukambawukila, kubamba mabbuku, kubambulula zyakafwa naakuti kuchita imwi milimu? Bakwesu bachita milimu eeyi baamba kuti kulababotezya kugwasya bamwi.\nKulipeda kubeleka mulimu wakuyaka kupa kuti ujane beenzinyokwe bapya (Langa fuka 11)\n11. Umwi muchizi wakagwasigwa biyeni abeenzinyina mbaakajana mumulimu wakuyaka?\n11 Bantu balipeda kubeleka mulimu wakuyaka bajana beenzinyina bapya. Atulange-lange chikozyano chamuchizi uutegwa Margie uuli aminyaka iili 18 kali mumulimu wakuyaka Maanda aaBwaami. Muminyaka yoonse eeyi, wakali kuyiisya bachizi bachili baniini kubeleka mulimu ooyu. Mumulimu ooyu, ujana chiindi chakusimya bamwi mubukombi. (Rom. 1:12) Chiindi nakataazikene mubuumi, Margie usungwaazigwa abeenzinyina mbaakajana mumulimu wakuyaka. Wakali walipeda na kugwasilizya mumulimu wakuyaka? Kujana wagwasilizya na nikuba kuti tukwe luzibo lwiingi mumulimu ooyu?\n12. Kujana wagwasilizya biyeni kuti kwaba mapenzi aalichitikila?\n12 Nikwaba mapenzi aalichitikila, bakombi baLeza bali achilongezyo chakubelekaamwi aLeza kwiinda mukugwasya bakombinyina. Muchikozyano, basanga mali kuti bagwasilizye. (Joh. 13:34, 35; Inc. 11:27-30) Chimwi chiindi balagwasilizya kwiinda mukusalazya naakuti kuyakulula. Muchizi Gabriela wakuPoland, wakabotelwa loko bakombinyina bamumbungano iili afwiifwi nibakasika kuzoomugwasya ng’anda yakwe niyakadilika akaambo kamaanzi. Muchizi ooyu wakati: “Tandiyandi kwaambuula atala azintu zyakasweeka pesi ndiyanda kumubuzya mbundakagwasigwa. Nzibakandichitila bakwesu zitondeezya kuti, kuba mumbungano yachiKristu nchilongezyo chipati alubo kupa kuti ndibotelwe akutakataazikana mumizeezo.” Bakwesu bagwasigwa nikwaba mapenzi aalichitikila baamba zintu zibotu nzibachitilwa abakombinyina. Alubo bakwesu babelekaamwi aJehova balabotelwa nibagwasilizya bakombinyina.—Bala Incito 20:35, NW; 2 BaKorinto 9:6, 7.\n13. Kulipeda kubusimya biyeni bweenzuma mbutulaabo aJehova? Amba chikozyano.\n13 Stephanie abamwi basikupupulula bakabotelwa kubelekaamwi aLeza chiindi nibakagwasya Bakamboni bakachijila kuUnited States akaambo kankondo. Stephanie abasikupupulula aaba bakagwasya Bakamboni aabo kujana aakukkala azimwi zyamung’anda. Stephanie wakati: “Twakasungwaazigwa kubona mbubakali kubotelwa ambubakalumba nibakabona luyando lutondeezegwa abazyalwanyina bamunyika yoonse. Bakwesu aaba babonaanga twakabagwasya loko pesi andiswe twakagwasigwa. Luyando, kujatana, lusyomo akusyoma Jehova nkutwakabona, kwakasimya bweenzuma mbutulaabo aJehova akuti tulumbe zyoonse nzitujana kumbunga yaLeza.”\n14, 15. (a) Ngaali maboneno musinsimi Isaya ngaakatondeezya? (b) Kujana basikupupulula baBwaami mazubaano baatobelezya biyeni maboneno aaIsaya?\n14 Kujana wachita biyeni kuti uchite zyiingi mukubelekaamwi aJehova? Kujana wakonzya na kulongela kubusena buyanda basikugwasilizya? Nisimpe kuti bakombi baJehova tabayandiki kubelekela kumasena aali kule luzutu kuti babelekele Jehova. Pesi zyiimo zyabamwi bakwesu abachizi zilabazumizya kuti bakabelekele kule. Bali amaboneno akozyenie aamusinsimi Isaya. Jehova wakabuzya kuti: “Ino nguni ngunti tume? Nguni uukonzya kutwiinkila?” Mpawo Isaya wakasandula kuti: “Mpendi! Unditume mebo!” (Is. 6:8) Zyiimo zyako zilakuzumizya na kuti uchite mbuuli Isaya mukubelekela Jehova? Njiili milimu njukonzya kugwasilizya?\n15 Kalikwaamba atala amulimu wakukambawuka akugwasya bantu kuti babe basikwiiya, Jesu wakati: ‘Kutebula kwavula pesi batebuzi mbache. Nkinkaako amukumbile Mwaami wamuunda kuti atume batebuzi kukutebula kwakwe.’ (Mt. 9:37, 38) Ulakonzya na kubeleka kuli payona kubusena buyanda basikupupulula biingi? Naakuti ulakonzya na kusungwaazya umwi kuti achite oobo? Bakwesu abachizi biingi bakabona kuti nzila mbotu yakutondeezya kuti tulamuyanda Leza abeenzuma, nkuba mapayona kubusena buyanda batebuzi biingi. Nziizili zimwi nzila zikonzya kupa kuti uchite zyiingi mumulimu ooyu? Kuchita oobo kupa kuti ubotelwe.\n16, 17. Nziizili zimwi nzila zikonzya kupa kuti uchite zyiingi mukubelekela Jehova?\n16 Zyiimo zyako zilakuzumizya na kuti ubelekele kuBbeteli naakuti mumulimu wakuyaka kwachiindi chifwiifwi naakuti kugwasilizya aamwi mazuba? Mumbunga yaJehova kuyandikana bantu balipedelede kuyoobelekela kufumbwa nkubapegwa alubo kufumbwa mulimu. Eezi zyaamba kuti balakonzya kukumbilwa kuti babeleke imwi milimu njibatakwe luzibo nikuba kabali aluzibo kuliimwi. Jehova ulabotelwa akulipeda nkubachita bakombi bakwe akaambo kakulipeda kubeleka kufumbwa mulimu.—Int. 110:3.\n17 Ulaachiyandisyo na chakujana lwiiyo lukugwasya kuti uchite zyiingi? Kuti kakuli boobo, ulakonzya kunjila Chikolo Chabakambawusi baBwaami. Chikolo eechi chigwasya bakwesu abachizi basimide mubukombi bali mumulimu wachiindi choonse kuti bazwidilile mumulimu waLeza. Bakwesu balembela kunjila chikolo eechi beelede kulipeda kubeleka kufumbwa nkubakumbilwa nibamaninsya chikolo. Zyiimo zyako zilakuzumizya na kuti ukonzye kunjila chikolo eechi kuti ukonzye kubelekela Jehova munzila iili boobo?—1 Kor. 9:23.\n18. Mbuubuli bubotu mbujana akaambo kakubelekaamwi aJehova buzuba abuzuba?\n18 Mbutuli bakombi baJehova tulapa, tutondeezya bamwi luzyalo aluyando. Alubo tubabikkila maanu bamwi buzuba abuzuba. Kuchita oobo kupa kuti tubotelwe akuti tube aluumuno. (Gal. 5:22, 23) Kufumbwa zyiimo zyako, ulakonzya kubotelwa kwiinda mukutobelezya bube bwaJehova bwakupa akubelekaamwi anguwe!—Tus. 3:9, 10.


Sena Buumi Alimwi Abulowa Mububona Mbwabubona Leza?\nAMUBALE MU Afrikaans Alur Amharic Bassa (Cameroon) Batak (Karo) Belize Kriol Boulou Cebuano Chichewa Chin (Hakha) Chin (Tiddim) Chitonga Chitonga (Zimbabwe) Chitumbuka Chiyao Chokwe Cibemba Cinyanja Colombian Sign Language Cuban Sign Language Danish Douala Dutch English Ewe Fijian Filipino Sign Language Fon French Ga Greek Guarani Gun Haitian Creole Herero Hiligaynon Hindi Hungarian Iloko Indian Sign Language Indonesian Irish Javanese Jula Kabiye Kabuverdianu Karen (S'gaw) Kazakh Kikaonde Kikuyu Kiluba Kinyarwanda Kirghiz Kiribati Kirundi Kongo Korean Krio Kwanyama Kyangonde Lhukonzo Lingala Luganda Luvale Malay Malayalam Mambwe-Lungu Mbunda Mongolian Moore Myanmar Ndebele Ndebele (Zimbabwe) Nepali Ngangela Nias Norwegian Nyaneka Okpe Otetela Pangasinan Portuguese Portuguese (Portugal) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Russian Samoan Sango Sena Sepedi Sesotho (South Africa) Seychelles Creole Sidama Silozi Sinhala Spanish Spanish Sign Language Sunda Swahili Swahili (Congo) Swedish Tagalog Tamil Thai Tigrinya Tok Pisin Tongan Tshiluba Tuvaluan Ukrainian Uruund Vietnamese Wayuunaiki Wolaita Zande\nSena Buumi Mububona Mbwabubona Leza?\n“Yebo ndonduwe kasensa kabuumi.”—INTEMBAUZYO 36:9.\n1, 2. Ino ncipego nzi cibotu Jehova ncaakatupa?\nJEHOVA wakatupa cipego cibotu kapati toonse. Cipego cabuumi. (Matalikilo 1:27) Uyanda kuti katupona buumi bubotu kapati. Aboobo watupa njiisyo izituyiisya mbotukozya kupanga zyakusala izili kabotu. Tweelede kuzibelesya njiisyo eezyi kutegwa kazitugwasya “kwaandaanya ciluzi alimwi acitaluzi.” (Bahebrayo 5:14) Twacita oobo, tuzumizya Jehova kutuyiisya kuyeeya munzila iili kabotu. Ciindi notupona kweelana anjiisyo zya Leza alimwi akubona mbozipa kuti tupone buumi buli kabotu, tulazyiba njiisyo eezyi mboziyandika kapati.\n2 Buumi bulakonzya kukatazya kapati. Kanji-kanji kulaba bukkale butaambidwe cacigaminina mumilawo yamu Bbaibbele. Mucikozyanyo, ambweni tulakonzya kulijana mubukkale motuyandika kusala busilisi ibujatikizya bulowa. Ino mbuti mbotukonzya kusala munzila iimukkomanisya Jehova? Bbaibbele lijisi njiisyo zituyiisya kuzyiba Jehova mbwabubona buumi alimwi abulowa. Ikuti twazimvwisya njiisyo eezyi, tuyoocikonzya kusala kabotu alimwi akuzumanana kuba amanjezyeezya aasalala. (Tusimpi 2:6-11) Lino atulange-lange njiisyo zimwi.\nMBUTI LEZA MBWABUBONA BUUMI ALIMWI ABULOWA?\n3, 4. (a) Mbuti Leza mbwaakayubununa mbwabubona bulowa? (b) Ino bulowa bwiiminina nzi?\n3 Bbaibbele lituyiisya kuti bulowa bulisetekene nkaambo bwiiminina buumi. Alimwi buumi bulayandika kapati kuli Jehova. Ciindi Kaini naakamana kujaya munyina, Jehova wakamwaambila kuti: “Bulowa bwamunyoko bulandililila kuzwa munyika.” (Matalikilo 4:10) Bulowa bwa Abelo bwakali kwiiminina buumi bwakwe, ciindi Kaini naakajaya Abelo, wakanyonyoona buumi bwamunyina.\n4 Nolyakamana Zambangulwe mumazuba aa Nowa, Leza wakaambila bantu kuti balakonzya kulya nyama. Pele wakabaambila cacigaminina kuti: “Tamweelede kulya nyama antoomwe abuumi bwayo, nkokuti bulowa bwayo.” (Matalikilo 9:4) Mulawo ooyu wakali kubajatikizya bana ba Nowa boonse, kubikkilizya andiswe. Cilisalede kuti kuli Jehova, bulowa bwiiminina buumi. Andiswe mbotweelede kububona bulowa oobo.—Intembauzyo 36:9.\n5, 6. Ino Mulawo wa Musa wakatondezya buti Jehova mbwabubona buumi abulowa?\n5 Mu Mulawo Jehova ngwaakapa Musa, wakaamba kuti: “Kufwumbwa muntu . . . uulya bulowa buli boonse, ndiyoomukaka muntu ooyo uulya bulowa, eelyo ndiyoomujaya. Nkaambo buumi bwacintu cipona buli mubulowa.”—Levitiko 17:10, 11.\n6 Mulawo wa Musa wakali kwaamba kuti, ikuti muntu wajaya munyama kuti cibe cakulya, wakeelede kubutila bulowa ansi. Eeci cakali kutondezya kuti buumi bwamunyama bwapilusyigwa kumulengi, Jehova. (Deuteronomo 12:16; Ezekieli 18:4) Pele Jehova tanaakali kulangila kuti tiikwakeelede kucaala kadosi kabulowa nokaba komwe ciindi bana Israyeli nobakali kujaya munyama. Kufwumbwa buyo kuti bacita ncobakali kukonzya ikugusya bulowa, bakali kukonzya kulya nyama kabajisi manjezyeezya aasalala. Kwiinda mukulemeka bulowa bwamunyama, bakali kutondezya kuti bakali kumulemeka Sikupa buumi, Jehova. Mulawo alimwi wakali kulailila bana Israyeli kutuula banyama kabali cipaizyo cakuvwumba zibi.—Amubone Bupanduluzi Buyungizyidwe 19 alimwi a 20.\n7. Mbuti Davida mbwaakatondezya kuti wakali kubulemeka bulowa?\n7 Tulakonzya kubona bulowa mbobuyandika kuzwa kucintu ncaakacita Davida ciindi naakali kulwana ba Filisiti. Baalumi ba Davida nobakabona kuti ufwide nyota kapati, bakabikka buumi bwabo muntenda kwiinda mukunjila munkambi yabasinkondonyina kuyoomutekela maanzi aakunywa. Pele ciindi nobakamuletela maanzi, Davida wakakaka kwaanywa alimwi “wakaatila ansi kuli Jehova.” Davida wakaamba kuti: “Cilatondwa kulindime, O Jehova, kuti ndicite boobu! Sena ndeelede kunywa bulowa bwabaalumi aaba ibabikka buumi bwabo muntenda?” Davida wakalizyi buumi alimwi abulowa mboziyandika kuli Leza.—2 Samuele 23:15-17.\n8, 9. Ino Banakristo mazuba aano beelede kububona buti bulowa?\n8 Kuzikusika muciindi ca Banakristo bakusaanguna, bantu ba Leza tiibakacili kuyandika kutuula banyama. Pele bakacili kuyandika kububona munzila yeelede bulowa. Akati kazibeela zisyoonto zya Mulawo Jehova nzyaakali kuyanda kuti Banakristo kabatobela, kwakali mulawo ooyu wakuti, ‘Amutantamuke kubulowa.’ Eeci cakali kuyandika kapati mbubwenya mbuli kutantamuka kutalilemeka naa kukomba mituni.—Milimo 15:28, 29.\nIno mbuti mbondikonzya kupandulula kusala kwangu kujatikizya kubelesya zibeela zyabulowa?\n9 Ncimwi buyo amazuba aano. Mbotuli Banakristo, tulizyi kuti Jehova Ngokasensa kabuumi alimwi akuti buumi boonse mbubwakwe. Alimwi tulizyi kuti bulowa bulisetekene akuti bwiiminina buumi. Aboobo tuyanda kuba masimpe kuti twazilanga-langa njiisyo zyamu Bbaibbele ciindi notusala busilisi bujatikizya kubelesya bulowa.\nKUBELESYA BULOWA MUBUSILISI\n10, 11. (a) Ino Bakamboni ba Jehova bakubona buti kubikkwa bulowa naa zibeela zyabulowa? (b) Ino nkulisalila kuli buti Munakristo umwi aumwi nkwayelede kucita?\n10 Bakamboni ba Jehova balizyi kuti ‘kutantamuka kubulowa’ cijatikizya zinji kunze buyo aakulya naa kunywa bulowa. Eeci caamba kutabikka bulowa mumibili yesu munzila iili yoonse. Alimwi cibikkilizya kutabikkwa bulowa alimwi akuyobola bulowa bwesu kutegwa tukabikkwe mbubo kumbele. Cilabikkilizya akutabikkwa cibeela cili coonse akati kazibeela zyone zyabulowa, nkokuti maseelo aapanga bulowa (red cells), maseelo aalwana tuzunda (white cells), cibeela cipa kuti bulowa kabwaangana (platelets) alimwi ameenda aamubulowa (plasma).\n11 Mubusilisi bumbi, zibeela eezyi zyone zyabulowa zilaandaanizyigwa mutubeela tuniini-niini. Munakristo umwi aumwi weelede kulisalila ikuti naa ulatuzumina tubeela tuniini-niini ootu naa pe. Alimwi umwi aumwi weelede kulisalila nzila zyabusilisi mbuli hemodialysis, hemodilution alimwi a cell salvage, nzila zyoonse eezyi zijatikizya bulowa bwamuntu ibwatayobolwa.—Amubone Bupanduluzi Buyungizyidwe 21.\n12. (a) Nkaambo nzi Jehova ncakubikkila maano kusala nkotucita mumakani aajatikizya manjezyeezya? (b) Mbuti mbotukonzya kusala camaano kujatikizya nzila zyabusilisi?\n12 Sena Jehova ulakubikkila maano kusala nkotucita mumakani aajatikizya manjezyeezya? Inzya. Nkaambo nzi? Akaambo kakuti kusala nkotucita kutondezya cili mumoyo wesu, alimwi Jehova ulabikkila maano kujatikizya nzyotuyeeya alimwi ambotulimvwa. (Amubale Tusimpi 17:3; 24:12.) Mbwaanga mbocibede oobo, ciindi notusala nzila zyabusilisi, tweelede kupaila kuli Jehova kulomba busolozi alimwi tweelede kuvwuntauzya kujatikizya busilisi oobo. Twamana kucita boobo, tweelede kusala kweelana amanjezyeezya eesu aakayiisyigwa njiisyo zyamu Bbaibbele. Tatweelede kubuzya bamwi mbobakonzya kucita ikuti nobali mbabo ibali mubukkale bwesu naa kulekela bamwi kutusungilizya kusala mbobayeeya balo. Munakristo umwi aumwi weelede “kunyamuna mukuli wakwe uumugeme.”—Bagalatiya 6:5; Baroma 14:12.\nMILAWO YA JEHOVA ITONDEZYA KUTI ULATUYANDA\n13. Ncinzi ncotwiiya kujatikizya Jehova kuzwa kumilawo alimwi anjiisyo zyakwe kujatikizya bulowa?\n13 Kufwumbwa Jehova ncatwaambila kucita cigwasya ndiswe alimwi citondezya kuti ulatuyanda. (Intembauzyo 19:7-11) Nokuba boobo, tulamumvwida kutali buyo akaambo kakuti milawo yakwe igwasya ndiswe. Pele tulamumvwida akaambo kakuti tulamuyanda. Luyando ndotujisi kuli Jehova lutukulwaizya kutantamuka kubikkwa bulowa. (Milimo 15:20) Alimwi kucita boobo kulatukwabilila. Bantu banji mazuba aano balizyi kujatikizya ntenda zikonzya kuba akaambo kakubikkwa bulowa, alimwi bamadokota banji basyoma kuti kwaandula mulwazi kakunyina kumubikka bulowa cilagwasya kapati. Cilisalede kuti nzila zya Jehova zitondezya busongo alimwi aluyando lwakwe.—Amubale Isaya 55:9; Johane 14:21, 23.\n14, 15. (a) Ino milawo nzi Jehova njaakapa bana Israyeli kuti ibakwabilile? (b) Ino mbuti mbomukonzya kuzibelesya njiisyo izili mumilawo eeyi?\n14 Milawo ya Leza lyoonse yali kubagwasya bantu bakwe. Jehova wakapa bana Israyeli milawo iyakali kubakwabilila kuntenda. Mucikozyanyo, mulawo umwi wakali kwaamba kuti, ikuti muntu wayaka ŋanda wakeelede kuyaka bwaanda bufwaafwi kuzinguluka ciluli kutegwa muntu ataloki. (Deuteronomo 22:8) Mulawo uumbi wakali kujatikizya banyama. Ikuti muntu kajisi ŋombe nkali naa iiluma, wakeelede kwiibamba kabotu kutegwa itayasi naa kujaya muntu. (Kulonga 21:28, 29) Ikuti muna Israyeli kunyina naatobela malailile aaya, wakali kuba amulandu ikuti ŋombe eeyo yajaya muntu.\n15 Kuzwa kumilawo eeyi tulakonzya kubona kuti buumi bulayandika kapati kuli Jehova. Ino kuzyiba makani aaya kweelede kutujatikizya buti? Tweelede kutondezya kuti tulabulemeka buumi kwiinda mukwiibamba kabotu ŋanda yesu alimwi amoota wesu, kubikkila maano mbotweenzya moota alimwi ambotusala zyakulikondelezya. Bantu bamwi, kwaambisya ibacili bakubusi, inga bayeeya kuti kunyina cibi cikonzya kubacitikila, aboobo bacita zintu zikonzya kubaletela ntenda. Pele oobo tabusyi Jehova mbwayanda kuti katulilemeka. Uyanda kuti buumi katububona kuti bulayandika, kufwumbwa naa mbuumi bwesu naa mbuumi bwabamwi.—Mukambausi 11:9, 10.\n16. Ino Jehova ukubona buti kugusya da?\n16 Buumi bwamuntu uuli woonse bulayandika kuli Jehova. Naba mwana uutanazyalwa ulayandika kapati kulinguwe. Mu Mulawo wa Musa, ikuti naa muntu cakutazyiba wacisa mukaintu uulaada mpoonya mukaintu ooyo naa mwana wafwa, Jehova wakali kubona muntu ooyo kuti mujayi. Eeci cakali kwaamba kuti nokuba kuti tanaacita caali, pele muntu wafwa alimwi buumi oobo bwakeelede kulungilwa. (Amubale Kulonga 21:22, 23.) Kuli Leza, mwana uutanazyalwa, muntu uupona. Aboobo, ino muyeeya kuti ulimvwa buti kujatikizya kugusya da? Ino muyeeya kuti ulimvwa buti ciindi nabona mamiliyoni aabana batanazyalwa kabajaigwa mwaka amwaka?\n17. Ino ncinzi cikonzya kuumbulizya mukaintu iwakagusya da katanamuzyiba Jehova?\n17 Mbuti kuti mukaintu wakagusya da katanaiya mbwakubona kugusya da Jehova? Ulakonzya kuba masimpe kuti Jehova inga wamulekelela kwiinda mucipaizyo ca Jesu. (Luka 5:32; Baefeso 1:7) Mukaintu iwakacita cibi cili boobu teelede kuzumanana kulimvwa kuba amulandu ikuti naa wakeempwa ncobeni. “Jehova ngusiluse alimwi ngusilweetelelo, . . Mbubonya kumapolelo aazuba mbokuli kulamfwu kapati kuzwa kumabbililo aazuba, akwalo nkwabikkide zinyonyoono zyesu mbokubede kulampa kuzwa kulindiswe.”—Intembauzyo 103:8-14.\nAMWIITANTAMUKE MIZEEZO MIBYAABI\n18. Nkaambo nzi ncotweelede kubeleka canguzu kutantamuka mizeezo mibyaabi?\n18 Kulemeka cipego ca Leza cabuumi kutalikila mumoyo wesu. Eeci cibikkilizya mbotulimvwa kujatikizya bamwi. Mwaapostolo Johane wakalemba kuti: “Muntu woonse uusulaika munyina mujayi.” (1 Johane 3:15) Kakunyina akuzyiba, ikutayanda muntu umwi inga kwasololela kukuba alusulo. Lusulo lulakonzya kupa kuti katutabalemeki bamwi, kubabejekezya, nokuba kulombozya kuti kubota bafwa buya. Jehova ulizyi mbotulimvwa kujatikizya bantu bamwi. (Levitiko 19:16; Deuteronomo 19:18-21; Matayo 5:22) Ikuti naa tujisi mizeezo mibyaabi kujatikizya muntu umwi, tweelede kubeleka canguzu kwiigusya mizeezo iili boobo.—Jakobo 1:14, 15; 4:1-3.\n19. Ino ninzila nzi aimbi mbotukonzya kutondezya kuti tulabulemeka buumi?\n19 Kuli nzila aimbi mbotukonzya kutondezya kuti tulabulemeka buumi. Mulugwalo lwa Intembauzyo 11:5, twiiya kuti Jehova ‘ulimusulide muntu uuyanda nkondo.’ Ikuti twasala kulikondelezya azintu zitondezya nkondo, munzila imwi twaamba kuti tulaiyanda nkondo. Nkaambo ikuti katutaiyandi nkondo, sena inga twalekela majwi mabyaabi alimwi azifwanikisyo zibyaabi kukkala mumizeezo yesu? Peepe. Muciindi caboobo, tuyanda kuzuzya mizeezo yesu azintu zili kabotu.—Amubale Bafilipi 4:8, 9.\nMUTABI CIBEELA CAMBUNGA ZITABULEMEKI BUUMI\n20-22. (a) Ino Jehova wiibona buti nyika ya Saatani? (b) Ino bantu ba Leza inga batondezya buti kuti ‘tabali banyika’?\n20 Nyika ya Saatani taibulemeki buumi, alimwi Jehova wiibona kuti ijisi mulandu wabulowa, nkokuti mulandu wabujayi. Kwamyaanda yamyaka, basimapolitikisi bapa kuti mamiliyoni aabantu bafwe, kubikkilizya ababelesi ba Jehova banji. Mu Bbaibbele, mfwulumende eezyi zyaambwa kuti mbanyama bakali kapati. (Daniele 8:3, 4, 20-22; Ciyubunuzyo 13:1, 2, 7, 8) Mazuba aano, kusambala zilwanyo zyankondo makwebo mapati. Bantu balajana mali manji kapati kwiinda mukusambala zilwanyo zikali boobu. Cilisalede kuti, “nyika yoonse ili mumaanza aamubi.”—1 Johane 5:19.\n21 Pele Banakristo bakasimpe ‘tabali banyika.’ Bantu ba Jehova tabatoli lubazu munkondo amumapolitikisi. Akaambo kakuti tabajayi, tabagwasyilizyi mbunga iili yoonse iijaya bantu. (Johane 15:19; 17:16) Ciindi Banakristo nobapenzyegwa, tabajoli kwiinda mukulwana pe. Jesu wakatuyiisya kuti tweelede kubayanda nobaba basinkondoma.—Matayo 5:44; Baroma 12:17-21.\n22 Bukombi abwalo bwali kutola lubazu mukupa kuti mamiliyoni aabantu kabajaigwa. Nolyaamba Babuloni Mupati, nkokuti bwami bwanyika yoonse bwabukombi bwakubeja, Bbaibbele lyaamba kuti: “Mulinguwe mwakajanwa bulowa bwabasinsimi abwabasalali alimwi abwabantu boonse buyo ibakajaigwa anyika.” Sena mwakabona kaambo Jehova ncatulailila kuti: “Amuzwe mulinguwe, nobantu bangu”? Aabo ibakomba Jehova tabali cibeela cabukombi bwakubeja.—Ciyubunuzyo 17:6; 18:2, 4, 24.\n23. Ino ncinzi cijatikizyidwe ‘mukuzwa’ muli Babuloni Mupati?\n23 ‘Kuzwa’ muli Babuloni Mupati kubikkilizya kucisalazya kuti tatucili cibeela cabukombi buli boonse bwakubeja. Mucikozyanyo, inga twayandika kusinizya kuti zina lyesu lyagusyigwa mubbuku lyabantu bazulilwa mucikombelo eeco. Pele kuli azimwi zijatikizyidwe. Kuyungizya waawo, tweelede kuzisulaika alimwi akuzitantamuka zintu zibyaabi izicitwa mucikombelo cakubeja. Bukombi bwakubeja balazumizya alimwi akukulwaizya bwaamu, mapolitikisi alimwi abulyato. (Amubale Intembauzyo 97:10; Ciyubunuzyo 18:7, 9, 11-17) Kwamyaka minji yainda, mamiliyoni aabantu bali kujaigwa akaambo katwaambo ootu.\n24, 25. Ino kuzyiba Jehova inga kwatuletela buti luumuno alimwi amanjezyeezya aasalala?\n24 Katutanamuzyiba Jehova, umwi aumwi wesu munzila imwi wakali kucita zintu zibi nzyobacita bantu bamunyika ya Saatani. Pele lino twakacinca. Twakacizumina cinunuzyo alimwi twakaaba buumi bwesu kuli Leza. Lino tulakkomana ‘aziindi zyakukatalukwa kuzwa kuli Jehova.’ Tulijisi lukkomano alimwi amanjezyeezya aasalala, katuzyi kuti tukkomanisya Leza.—Milimo 3:19; Isaya 1:18.\n25 Nokuba kuti aciindi cimwi twakali cibeela cambunga iitalemeki buumi, Jehova ulakonzya kutulekelela kwiinda mucinunuzyo. Eelo kaka tulalumba kucipego cabuumi ncaakatupa Jehova! Tulatondezya kulumba kwesu kwiinda mukugwasya bamwi kwiiya kujatikizya Jehova, kubagwasya kuzwa munyika ya Saatani alimwi akukkomana acilongwe cibotu a Leza.—2 Bakorinto 6:1, 2.\nAMWAAMBILE BAMWI KUJATIKIZYA BWAMI\n26-28. (a) Ino mulimo nzi waalubazu Jehova ngwaakapa Ezekieli? (b) Ino Jehova utwaambila kucita nzi mazuba aano?\n26 Mu Israyeli yansiku, Jehova wakaambila musinsimi Ezekieli kuti acenjezye bantu kuti Jerusalemu wakali afwaafwi kuyoonyonyoonwa alimwi akubayiisya nzyobakeelede kucita kutegwa bafwutuke. Ikuti Ezekieli naatakabacenjezya bantu, Jehova naakamupa mulandu wabulowa bwabantu aabo. (Ezekieli 33:7-9) Ezekieli wakatondezya kuti buumi wakali kububona kuti bulayandika kapati kwiinda mukucita zyoonse nzyaakali kukonzya kucita kutegwa aambile bamwi mulumbe ooyo uuyandika kapati.\n27 Jehova watupa mulimo wakucenjezya bantu kuti nyika ya Saatani ilaafwaafwi kunyonyoonwa alimwi akubagwasya kuzyiba Jehova kutegwa bakafwutuke akunjila munyika mpya. (Isaya 61:2; Matayo 24:14) Tweelede kubagwasya bantu kusikila mpotugolela kutegwa tubaambile mulumbe ooyu. Tuyanda kuyakwaamba mbuli Paulo walo iwakaamba kuti: “Ndinyina mulandu wabulowa bwabantu boonse, nkaambo tiindakamusisa pe, pele ndakamwaambila zyoonse nzyayanda Leza.”—Milimo 20:26, 27.\n28 Kuli mbazu azimbi mubuumi motweelede kusalala. Atuzilange-lange mbazu eezyo mucibalo citobela.\n1 BUUMI BULAYANDIKA KULI JEHOVA\n“Yebo ndonduwe kasensa kabuumi.”—Intembauzyo 36:9\nNkaambo nzi buumi ncotweelede kububona kuti ncipego ciyandika kapati?\nJehova nguwakalenga zintu zyoonse zyuumi, kubikkilizya abantu. Tulayandika kulinguwe alimwi uyanda kuti muntu umwi aumwi kakkomana akuba abuumi bulaampindu.\nJehova kunyina naakatulenga kuti tube mbuli malobboti. Wakatupa coolwe cakulisalila alimwi anguzu zyakusala mbotukonzya kutondezya kuti tulabulemeka buumi.\n2 BULOWA BULISETEKENE KULI JEHOVA\n“Nkaambo buumi bwacintu cipona buli mubulowa.”—Levitiko 17:11\nIno Jehova ububona buti bulowa?\nLevitiko 17:10; Tusimpi 13:16; Milimo 15:20; Baroma 12:2\nTulakonzya kulijana mubukkale bukonzya kuyanda kuti tusale nzila zyabusilisi zijatikizya bulowa, kubikkilizya azeezyo ziyanda kuti tuzumine naa kukaka zibeela zimwi zyabulowa. Tatweelede kulekela bamwi kuti batusalile. Katutanalijana mubukkale buli boobo, tweelede kupailila busolozi alimwi akuvwuntauzya.\nMatalikilo 9:4, 5, 9; Deuteronomo 12:16; Milimo 15:28, 29\nMu Bbaibbele, bulowa bwiiminina buumi. Mulawo wa Leza kujatikizya bulowa taucincide pe. Wali mbubwenya oobu kuzwa mumazuba aa Nowa, kusikila ciindi Leza naakapa bana Israyeli Mulawo wa Musa alimwi kusikila amumazuba aa Banakristo.\n3 BUUMI TWEELEDE KUBUBONA MBULI MBWABUBONA JEHOVA\n“Nzila zyangu zilisumpukide kapati kwiinda nzila zyanu amizeezo yangu kwiinda mizeezo yanu.”—Isaya 55:9\nNinzila nzi zimwi motukonzya kutondezya kuti buumi tububona kuti bulayandika kapati?\nBuumi bwamuntu uuli woonse bulayandika kapati kuli Jehova. Kugusya da ncibi, nkaambo kuli Leza naba mwana uutanazyalwa, muntu uupona.\nIntembauzyo 103:8-14; Milimo 3:19; Baefeso 1:7\nIkuti mukaintu wakagusya da musyule, pele lino weempwa, Jehova inga wamulekelela.\nInga twatondezya kuti tulabulemeka buumi kwiinda mukutantamuka zisobano zibikka buumi muntenda naa micito imwi mibyaabi. Alimwi tweelede kubikkila maano kubamba maanda eesu alimwi amyoota.\n4 NYIKA YA SAATANI IJISI MULANDU WABULOWA MUMESO AA JEHOVA\n“Ndakabona kuti mukaintu ooyo wakalikoledwe abulowa bwabasalali.”—Ciyubunuzyo 17:6\nNkaambo nzi nyika ya Saatani ncoijisi mulandu wabulowa?\nMamiliyoni aabantu ajaigwa muzina lyabukombi, mapolitikisi alimwi abulyato.\nMatayo 24:14; Johane 17:16; Milimo 20:26, 27\nBanakristo tabatoli lubazu mumapolitikisi alimwi tabagwasyilizyi mbunga iili yoonse iiswaangene ankondo naa kujaya. Tulabagwasya bantu kuyooba abuumi kwiinda mukubaambila mulumbe wa Bwami.\nKaambo Ncotweelede Kusalala\nSena kuli nomwakakatazyidwe naa kutalimvwisya bbuku lya Levitiko? Zilongezyo zyakumuuya izizwa mubbuku lya Levitiko zilakonzya kumugwasya kusalala mubukombi bwanu.\nNkaambo Nzi Bakamboni ba Jehova Ncobatazumini Kubikkwa Bulowa?\nBakaanguluka Kuzwa Kubukombi Bwakubeja


“Amucenjele Kuti Kutabi Muntu Uumoongelezya Kuti Mucegwe”!—Bakolose 2:8 | Ngazi Yamulindizi Yakwiiya\nNgazi Yamulindizi—Yakwiiya | June 2019\nAMUBALE MU Acholi Afrikaans Aja Albanian Amharic Arabic Armenian Aymara Azerbaijani Baoule Bassa (Cameroon) Batak (Karo) Batak (Simalungun) Batak (Toba) Biak Bicol Bislama Boulou Bulgarian Catalan Cebuano Changana (Mozambique) Chavacano Chichewa Chin (Hakha) Chinese (Traditional) Chinese Mandarin (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Cibemba Croatian Czech Damara Dangme Danish Douala Drehu Dutch English Estonian Fijian Finnish Fon French Ga Georgian German Greek Greenlandic Guadeloupean Creole Guarani Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Ibanag Icelandic Igbo Iloko Indonesian Italian Japanese Javanese Kabiye Kabuverdianu Kachin Kannada Kazakh Kazakh (Arabic) Kekchi Kikongo Kikuyu Kiluba Kimbundu Kinyarwanda Kipende Kirghiz Kirundi Kisi Kongo Korean Krio Kwangali Kwanyama Kyangonde Laotian Latvian Lhukonzo Lingala Lithuanian Lomwe Luganda Lunda Makhuwa-Meetto Malay Malayalam Maltese Mam Mambwe-Lungu Mapudungun Marathi Marshallese Mauritian Creole Mbunda Mizo Mongolian Moore Myanmar Nahuatl (Central) Nahuatl (Guerrero) Ndau Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nyungwe Nzema Oromo Palauan Pangasinan Papiamento (Curaçao) Persian Polish Ponapean Portuguese Portuguese (Portugal) Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Romany (Serbia) Romany (Southern Greece) Ronga Runyankore Russian Rutoro Samoan Sangir Sango Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swahili (Congo) Swedish Tagalog Tahitian Tamil Tatar Telugu Tetun Dili Thai Tigrinya Tiv Tongan Tshwa Turkish Tuvaluan Ukrainian Umbundu Urdu Urhobo Uzbek Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zulu\nCIBALO CAKWIIYA 23\n“Amucenjele Kuti Kutabi Muntu Uumoongelezya Kuti Mucegwe”!\n“Amucenjele kuti kutabi muntu uumoongelezya kuti mucegwe kwiinda mubusongo bwabantu alweeno, kweelana atunsiyansiya twabantu.”—KOL. 2:8.\nLWIIMBO 96 Bbuku lya Leza Ndubono\n1. Kweelana alugwalo lwa Bakolose 2:4, 8, mbuti Saatani mbwasola kunyonganya mizeezo yesu?\nSAATANI uyanda kuti tumuzangile Jehova. Kutegwa azuzikizye makanze aakwe, ulasoleka kunyonganya mizeezo yesu, munzila imwi, kutupa kuti katuyeeya mbuli mbwayeeya walo. Ulasoleka kutoongelezya naa kutweena kutegwa tumutobele kwiinda mukubelesya zintu nzyotuyandisya.—Amubale Bakolose 2:4, 8.\n2-3. (a) Nkaambo nzi ncotweelede kukubikkila maano kucenjezya ikuli kulugwalo lwa Bakolose 2:8? (b) Ncinzi ncotutiibandike mucibalo eeci?\n2 Sena masimpe kuti tuli muntenda mpati yakweenwa a Saatani? Inzya tuli muntenda! Amuyeeye kuti, Paulo tanaakalembela bantu batasyomi majwi aakucenjezya aali kulugwalo lwa Bakolose 2:8. Wakalembela Banakristo ibakananikidwe amuuya uusalala. (Kol. 1:2, 5) Banakristo aabo bakali muntenda aciindi eeco, pele swebo tuli muntenda mpati kapati mazuba aano. (1Kor. 10:12) Nkaambo nzi? Nkaambo kakuti Saatani wakawaalwa ansi alimwi makanze aakwe ngakweena babelesi ba Leza basyomeka. (Ciy. 12:9, 12, 17) Kuyungizya waawo, tupona muciindi bantu babyaabi alimwi abasilweeno ‘nobayaabubija akubijila limwi.’—2Tim. 3:1, 13.\n3 Mucibalo eeci, tulabandika kujatikizya Saatani mbwabelesya ‘lweeno’ kusola kunyonganya mizeezo yesu. Tulabona “bucenjezu” bwakwe botatwe bumwi naa “nzila zibi.” (Ef. 6:11; bupanduluzi buyungizyidwe) Mpoonya mucibalo citobela, tuyoobandika kujatikizya mbotukonzya kugwisya cintu icili coonse cibyaabi mumizeezo yesu icakanjila akaambo kakweenwa abucenjezu bwakwe. Pele cakusaanguna, tulabandika kujatikizya Saatani mbwaakabeena bana Israyeli nobakanjila mu Nyika Yakasyomezyedwe.\nBAKASUNKWA KUKOMBA MITUNI\n4-6. Kweelana alugwalo lwa Deuteronomo 11:10-15, ninzila nzi mpya yabulimi njobakeelede kwiiya bana Israyeli nobakasika mu Nyika Yakasyomezyedwe?\n4 Cabucenjezu, Saatani wakasunka bana Israyeli kukomba mituni. Mbuti mbwaakacita oobo? Wakalizyi kuti bakali kuyandika cakulya, aboobo wakasoleka kubelesya makani aabulimi kutegwa abape kucita ncaakali kuyanda. Ciindi bana Israyeli nobakanjila mu Nyika Yakasyomezyedwe, bakeelede kwiiya nzila mpya yabulimi. Nobakali mu Egepita, bakali kutilaila myuunda yabo kwiinda mukubelesya maanzi aakali kuzwa mu Mulonga wa Nile. Nokuba boobo, mu Nyika Yakasyomezyedwe kwakanyina mulonga mupati, aboobo kutegwa balime zyakulya bakali kuyandika maanzi aamvwula alimwi amume. (Amubale Deuteronomo 11:10-15; Is. 18:4, 5) Aboobo bana Israyeli bakeelede kwiiya nzila zipya zyabulimi. Eeci tiicakali kuyooba cuubauba kulimbabo akaambo kakuti ibunji bwabaabo ibakajisi luzyibo kujatikizya nzila zyabulimi bakafwa munkanda.\nMbuti Saatani mbwaakacikonzya kucinca mizeezo yabalimi bana Israyeli? (Amubone muncali 4-6) *\n5 Jehova wakabapandulwida bantu bakwe kuti bukkale bwabo bwakacinca. Mpoonya wakabaambila majwi aakucenjezya, alo aalibonya mbuli kuti taaswaangene amakani aabulimi aakuti: “Amucenjele kuti myoyo yanu itakoongelezyegwi, kuti mukaleye akutalika kukotamina baleza bambi akubakomba.” (Dt. 11:16, 17) Nkaambo nzi Jehova ncaakacenjezya kujatikizya kukomba baleza bakubeja kakuli wakali kwaamba makani aakwiiya nzila zipya zyabulimi?\n6 Jehova wakalizyi kuti bana Israyeli bakali kukonzya kusunkwa kwiiya nzila zimwi zyabulimi kubantu batakali kukomba Leza ibakabazungulukide. Masimpe kuti bantu aabo ibatakali kukomba Leza bakalijisi luzyibo lunji mumakani aabulimi alimwi bantu ba Leza bakali kukonzya kwiiya nzila zigwasya kuzwa kulimbabo, pele kwakali ntenda. Balimi bana Kanana bakali kukomba Baala alimwi bakali kweendelezyegwa anjiisyo zyakwe. Bakali kusyoma kuti Baala ngomukamwini julu alimwi akuti nguwakali kubapa mvwula. Jehova tanaakali kuyanda kuti bantu bakwe beenwe anjiisyo eezyo zyakubeja. Nokuba boobo, cakwiinduluka-induluka, bana Israyeli bakali kukomba Baala. (My. 25:3, 5; Bab. 2:13; 1Bam. 18:18) Lino atubone Saatani mbwaakacikonzya kubeena bana Israyeli.\nNZILA ZYOTATWE NZYAAKABELESYA SAATANI KOONGELEZYA BANA ISRAYELI\n7. Mbuti lusyomo lwabana Israyeli mbolwakasunkwa ciindi nobakanjila mu Nyika Yakasyomezyedwe?\n7 Nzila yakusaanguna Saatani njaakabelesya yakali kujatikizya mvwula njobakali kuyandisya kapati bantu boonse. Kumamanino aamwezi wa April kusikila mu September amwaka, mvwula yakali nsyoonto mu Nyika yakasyomezyedwe. Aboobo kutegwa bana Israyeli bazumanane kupona alimwi akuti zisyango zyabo zikomene kabotu, bakali kuyandika mvwula kanji-kanji iyakali kutalika kuwa cakuma October. Saatani wakabeena bana Israyeli kusyoma kuti, kutegwa bazwidilile, bakeelede kwiiya zilengwa zyabasimukobonyina ibatakali kukomba Leza. Basimukobonyina aabo bakali kusyoma kuti baleza babo bakali kukonzya kupa kuti mvwula iwe lilikke buyo kuti bacita zintu zimwi zijatikizya bukombi bwa Baala. Aabo ibatakajisi lusyomo muli Jehova bakasyoma kuti eeyi nenzila ilikke iikonzya kumana cilanga, aboobo bakacita zintu zijatikizya bukombi kuli leza wakubeja Baala.\n8. Ninzila nzi yabili Saatani njaakabelesya? Amupandulule.\n8 Nzila yabili Saatani njaakabelesya nzisusi zyakutalilemeka. Bantu ibakali muzisi izyatakali kukomba Jehova bakali kukomba baleza babo kwiinda mukucita micito yakutalilemeka iisesemya kapati. Ikukomba kuli boobu kwakali kubikkilizya akuvwuula mutempele kwabamakaintu alimwi abasankwa. Koonana kwabantu bajisi zizo zikozyenye alimwi anzila zimwi zyakutalilemeka mumakani aakoonana zyakalizumizyidwe! (Dt. 23:17, 18; 1Bam. 14:24) Bantu ibatakali kukomba Jehova bakali kusyoma kuti zilengwa eezyi zyakali kukulwaizya baleza babo kupa kuti nyika ibe aabusani. Bana Israyeli banji bakoongelezyegwa azilengwa zyakutalilemeka mumakani aakoonana izyakali kucitwa abantu aaba alimwi bakayungwa kubelekela baleza bakubeja. Mubwini, bakacegwa a Saatani.\n9. Kweelana alugwalo lwa Hosea 2:16, 17, mbuti Saatani mbwaakapa kuti bana Israyeli bamulube Jehova?\n9 Nzila yatatu Saatani njaakabelesya nkunyonganya mizeezo yabana Israyeli kujatikizya mbobakali kumubona Jehova. Mumazuba aamusinsimi Jeremiya, Jehova wakaamba kuti basinsimi babeji bakapa kuti bantu bakwe balube zina lyakwe “akaambo ka Baala.” (Jer. 23:27) Aboobo kwaciindi cili mbocibede, bantu ba Leza bakaleka kulibelesya zina lya Jehova alimwi mubusena bwandilyo bakabikka zina lya Baala, ilyaamba kuti “Mukamwini” naa “Simalelo.” Eeci cakapa kuti cibakatazye bana Israyeli kuzyiba Jehova mbwaakaindene a Baala, calo icakapa kuti cibaubile kusanganya zilengwa zyabukombi bwa Baala alimwi abukombi bwa Jehova.—Amubale Hosea 2:16, 17 alimwi abupanduluzi buyungizyidwe.\nNZILA NZYABELESYA SAATANI KWEENA BANTU MAZUBA AANO\n10. Ninzila nzi nzyabelesya Saatani mazuba aano?\n10 Saatani ubelesya nzila nzyoonya eezyi mazuba aano. Ulabaca bantu kwiinda mukubapa kubikkila maano kuzintu nzyobayandisya kapati, kusumpula kutalilemeka mumakani aakoonana alimwi akunyonganya mizeezo yabo kujatikizya mbobamubona Jehova. Atusaangune kulanga-langa nzila yamamanino.\n11. Mbuti Saatani mbwanyonganya mizeezo yabantu kujatikizya mbobamubona Jehova?\n11 Saatani unyonganya mizeezo yabantu kujatikizya mbobamubona Jehova. Nobakamana kufwa baapostolo ba Jesu, bamwi ibakali kulitaminina kuba Banakristo bakatalika kuyiisya njiisyo zyakubeja. (Mil. 20:29, 30; 2Tes. 2:3) Basiluleyo aaba bakatalika kunyonganya njiisyo zyakasimpe kujatikizya Leza mwini-mwini uuli alikke. Mucikozyanyo, bakaleka kubelesya zina lya Leza muma Bbaibbele aabo akutalika kubelesya mabala aabulemu mbuli lyakuti “Mwami.” Kwiinda mukugwisya zina lya Leza limugeme alimwi akubikka bbala lyakuti “Mwami” mubusena bwandilyo, bakapa kuti cikatazye kuli sikubala Bbaibbele kubona Jehova mbwaindene “abami” bambi ibaambidwe mu Magwalo. (1Kor. 8:5) Bakabelesya bbala ndilyonya eeli lyakuti “Mwami,” kwaamba Jehova alimwi a Jesu, calo cakapa kuti cikatazye kumvwisya kuti Jehova a Mwanaakwe baliindene alimwi akuti bajisi mikuli iindene. (Joh. 17:3) Eeci cakasololela kunjiisyo ya Butatu, eeyo iitajaniki mu Jwi lya Leza. Akaambo kaceeci, bantu banji basyoma kuti tacikonzyeki kumuzyiba Leza. Eelo kaka oobu mbubeji bupati!—Mil. 17:27.\nMbuti Saatani mbwaabelesya bukombi bwakubeja kusumpula zisusi zyakutalilemeka? (Amubone muncali 12) *\n12. Ino bukombi bwakubeja busumpula nzi? Kweelana alugwalo lwa Baroma 1:28-31, ncinzi cacitika akaambo kaceeco?\n12 Saatani ubelesya zisusi zyakutalilemeka. Mumazuba aabana Israyeli bansiku, Saatani wakabelesya bukombi bwakubeja kusumpula micito yakutalilemeka. Ucicita mbubwenya oobo amazuba aano. Bukombi bwakubeja bulazumizya alimwi buya akusumpula micito yakutalilemeka. Akaambo kaceeci, banji ibalitaminina kubelekela Leza bacileka kutobela zyeelelo zyakwe zyakulilemeka. Mulugwalo ndwaakalembela bana Roma, mwaapostolo Paulo ulacipandulula icakacitika akaambo kakusumpula micito yakutalilemeka. (Amubale Baroma 1:28-31.) Akati kazintu “ziteelede,” kuli misyobo yoonse yakutalilemeka mumakani aakoonana, kubikkilizya akoonana kwabantu bajisi zizo zikozyene. (Rom. 1:24-27, 32; Ciy. 2:20) Eelo kaka cilayandika kapati kulindiswe kutobela njiisyo zyamu Bbaibbele zitakatazyi!\n13. Ninzila nzi iimbi njabelesya Saatani kweena bantu?\n13 Saatani ubelesya zintu nzyotuyandisya kapati. Toonse tulayanda kuba aluzyibo muzintu zimwi kutegwa katucikonzya kujana nzyotuyandika alimwi anzyobayandika banamukwasyi. (1Tim. 5:8) Kanji-kanji, luzyibo oolo tulalujana kwiinda mukuunka kucikolo alimwi akuba basungu kubala. Pele tweelede kucenjela. Muzisi zinji, basicikolo tabayiisyigwi buyo zintu zigwasya, pele balayiisyigwa abusongo bwamunyika. Mucikozyanyo, basicikolo bakulwaizyigwa kudooneka kuti naa Leza nkwali alimwi akutalemeka Bbaibbele. Baambilwa kuti bantu boonse basongo basyoma kuti buumi bwakatalika kwiinda mukusanduka. (Rom. 1:21-23) Njiisyo zili boobu tazyeendelani ‘abusongo bwa Leza.’—1Kor. 1:19-21; 3:18-20.\n14. Ino busongo bwamunyika busumpula nzi?\n14 Busongo bwamunyika tabweendelani azyeelelo zya Jehova alimwi buya bulakazyanya anzizyo. Tabupi kuba amucelo wamuuya wa Leza, muciindi caboobo busumpula “milimo yanyama.” (Gal. 5:19-23) Bukulwaizya bantu kuba amuuya wakulisumpula, calo icapa kuti babe “basikuliyanda.” (2Tim. 3:2-4) Bube oobu buliindene abube bwakulicesya oobo babelesi ba Leza mbobakulwaizyigwa kuba ambubo. (2Sam. 22:28) Banakristo bamwi ibakaunka kuyunivesiti bakatalika kuba amizeezo yamunyika muciindi cakuba amizeezo ya Leza. Aboobo atubone cikozyanyo comwe buyo citondezya icikonzya kucitika kuti naa tiitwacenjela.\nIno mbuti mizeezo yesu mboikonzya kunyonganizyigwa abusongo bwabantu? (Amubone muncali 14-16) *\n15-16. Ncinzi ncotwiiya kucakuluula camucizyi umwi?\n15 Mucizyi umwi iwabeleka mumulimo waciindi coonse kwamyaka iili 15 wakaamba kuti: “Mbuli Kamboni uubbapatizyidwe, ndakabala alimwi akumvwa kujatikizya ntenda ziboola akaambo kakuunka kuyunivesiti, pele tiindakazibikkila maano. Ndakayeeya kuti lulayo oolo talubeleki kulindime.” Ino mbuyumuyumu nzi mbwaakajana? Wakaamba kuti: “Lwiiyo lwangu lwakanditolela ciindi cinji alimwi anguzu cakuti tiindakali kujana ciindi cakupaila kuli Jehova mbuli mbondakali kucita musyule. Ndakali kumvwa butolo kubandika zyamu Bbaibbele abamwi alimwi ndakali kukatala kapati cakuti tiindakali kulibambila kabotu miswaangano. Ndilalumba kapati akaambo kakuti mbondakazyibila buyo kuti lwiiyo lwaatala lunyonganya cilongwe cangu a Jehova, ndakabona kuti ndeelede kuleka. Mpoonya ndakacileka.”\n16 Ino lwiiyo lwaatala lwakaijatikizya buti mizeezo yamucizyi ooyu? Wakaingula kuti: “Ndiluuside kapati kuti lwiiyo ndondakasala lwakandiyiisya kuba muntu uubikkila maano kukulubizya kwabamwi, kwaambisya bakwesu abacizyi. Ndakatalika kulangila zinji kulimbabo alimwi akulyaandaanya ambabo. Cakanditolela ciindi kuleka kuyeeya munzila iili boobu. Eeci cakandiyiisya kuti nintenda kutakubikkila maano kucenjezya nkwatupa Taateesu wakujulu kwiinda mumbunga yakwe. Jehova wakalindizyi kabotu kwiinda mbondakalizyi ndemwini. Ndakeelede kumuswiilila!”\n17. (a) Makanze nzi ngotweelede kuba angawo? (b) Ncinzi ncotuyoobandika mucibalo citobela?\n17 Amube amakanze aakutazumina kucegwa “kwiinda mubusongo bwabantu alweeno” lwamunyika ya Saatani. Amuzumanane kuzicenjelela nzila nzyabelesya Saatani kweena bantu. (1Kor. 3:18; 2Kor. 2:11) Mutamuzumizyi kunyonganya mizeezo yanu kujatikizya mbomumubona Jehova. Amupone kweelana azyeelelo zya Jehova zyakulilemeka izisumpukide. Kuyungizya waawo, mutalekeli Saatani kumuyunga kutabikkila maano kululayo lwa Jehova. Pele ino ncinzi ncomweelede kucita ikuti naa mwabona kuti mwakayungwa kale amizeezo yamunyika eeyi? Mucibalo citobela tuyoobona Jwi lya Leza mbolikonzya kutugwasya kunyonyoona noiba mizeezo alimwi amicito ‘miyumu nta.’—2Kor. 10:4, 5.\nNINZILA NZI NZYABELESYA SAATANI KUTEGWA . . .\nanyonganye mizeezo yabantu kujatikizya mbobamubona Jehova?\nasumpule zisusi zyakutalilemeka?\natoongelezye kwiinda mukubelesya zintu nzyotuyandisya kapati?\nLWIIMBO 49 Kukkomanisya Moyo wa Jehova\n^ munc. 5 Saatani ulicibwene kapati kweena bantu. Wabeena bantu banji kusyoma kuti balaangulukide kakuli mubwini mbazike bakwe. Mucibalo eeci tulalanga-langa nzila zili mbozibede Saatani nzyabelesya kweena bantu.\n^ munc. 48 BUPANDULUZI BWAZIFWANIKISO: Bana Israyeli ibayanzana abana Kanana basunkwa kukomba Baala alimwi akutalilemeka.\n^ munc. 51 BUPANDULUZI BWAZIFWANIKISO: Cikwankwani icaambilizya cikombelo cizumizya koonana kwabantu ibajisi zizo zikozyenye.\n^ munc. 53 BUPANDULUZI BWAZIFWANIKISO: Mucizyi uucili mwana uli mukkilasi kuyunivesiti. Walo alimwi abasicikolonyina bayungwa amuzeezo wamwiiyi wabo wakuti sayaansi alimwi azyakupanga-panga zilakonzya kumana mapenzi aabantu woonse. Mpoonya ku Ŋanda ya Bwami takkomene alimwi ubikkila maano kukulubizya kwabamwi.\nAmunyonyoone Mizeezo Iili Yoonse Iikazyanya Aluzyibo lwa Leza!\nAmusyome Jehova Ciindi Nomutyompedwe\nAmubagwasye Bamwi Kuliyumya Ciindi Nobatyompedwe\nMbotukonzya Kulikwabilila Kukakole Kamwi ka Saatani\nBbuku Lyakuvwunga Lyakaindi “Lyavwungululwa”\nMabala Amusale naa muyanda kukkopa zyakamwaigwa NGAZI YAMULINDIZI—YAKWIIYA June 2019\nNGAZI YAMULINDIZI—YAKWIIYA June 2019


Kubona Leza—Mbuti Mbotukonzya Kubona Leza Uutalibonyi?\nAMUBALE MU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese (Traditional) Chinese Mandarin (Simplified) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Gujarati Haitian Creole Hebrew Hiligaynon Hindi Hungarian Igbo Iloko Indonesian Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Lingala Lithuanian Luganda Luo Macedonian Malagasy Malay Malayalam Maltese Marathi Maya Myanmar Nepali Ngabere Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Bolivia) Rarotongan Romanian Russian Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Ukrainian Umbundu Venda Vietnamese Xhosa Yoruba Zulu\n“LEZA muuya,” talibonyi mumeso aabantu. (Johane 4:24) Pele Bbaibbele lyaamba kuti munzila imwi, kuli bantu bakamubona Leza. (Bahebrayo 11:27) Ino mbuti mbocikonzyeka eeci? Sena ncobeni mulakonzya kumubona “Leza uutalibonyi”?—Bakolose 1:15.\nAtukozyanisye bukkale bwesu abwamuntu uutaboni kuzwa naakazyalwa. Sena kutabona kumupa kutamvwisya zintu zimuzingulukide? Peepe. Muntu uutaboni ulatambula twaambo munzila ziindene-indene zyalo zimugwasya kuzyiba bantu, zintu alimwi azicitika. Mwaalumi umwi uutaboni wakaamba kuti: “Kubona takuzwi mumeso. Kuli mumizeezo.”\nMbubwenya buyo, nokuba kuti inga tiimwabelesya meso aanu kubona Leza, mulakonzya ‘kujalula myoyo yanu’ kutegwa mumubone. (Baefeso 1:18) Amubone nzila zyotatwe mbomukonzya kucita oobo.\n“BULALIBONYA CAANTANGALALA KUZWA CIINDI NAAKALENGA NYIKA”\nMuntu uutaboni kanji-kanji maano aakwe aakumvwa alimwi aakuzyiba ncaaguma naa camuguma inga alisumpukide kapati, calo cimugwasya kuzyiba zintu nzyatakonzyi kubona. Mbubwenya buyo, mulakonzya kubelesya maano aagwasya kuzyiba zintu zimuzingulukide alimwi akumuzyiba Leza uutalibonyi wakazilenga. “Bube bwakwe butalibonyi bulalibonya caantangalala kuzwa ciindi naakalenga nyika kuya kumbele, nkaambo bulabonwa muzyintu nzyalengede.”—Baloma 1:20.\nMucikozyanyo, amuyeeye buyo kujatikizya munyika motukkala. Nyika yakapangwa munzila iilibedelede kutegwa katukkomana abuumi ikutali kupona kumwi katujisi buyumuyumu bwamali. Ciindi notwamvwa kuunga kwamuwo uutontola, kuyotela zuba, kulya mucelo mubotu, naa kumvwa kulila kwatuyuni kukatalusya, tulakkomana kapati. Sena zipego eezi tazitondezyi kuti Mulengi wesu ulatulanganya, mutete moyo alimwi ngusibuuya?\nIno ncinzi ncomukonzya kwiiya kujatikizya Leza kuzwa kuzintu nzyomubona mububumbo? Masimpe ngakuti, ijulu lilayubununa nguzu zya Leza. Buvwuntauzi bwasayansi bwaino-ino butondezya kuti bubumbo buyaabukomena alimwi bulacita oobo cakufwambaana! Nomulanga kujulu masiku amulibuzye kuti: “Ino nguzu zipa kuti bubumbo kabuyaabukomena cakufwambaana zizwa kuli? Bbaibbele litwaambila kuti Mulengi ulijisi “bupati bwakwe bugambya.” (Isaya 40:26) Zintu nzyaakalenga Leza zitutondezya kuti “Ngusinguzuzyoonse” alimwi akuti ‘ulimaninide munguzu.’—Jobu 37:23.\nMuzyali mukaintu wabana basankwa bobilo bataboni waamba kuti: “Kwaambaula ncecintu cibagwasya kapati kwiiya. Nkubaambila zyoonse nzyomubona alimwi anzyomumvwa, [alimwi] nkulibambila kuluula zyoonse nzyomwabona. Ndinywe meso aabo.” Mbubwenya buyo, nokuba kuti “kunyina muntu wakamubona kale Leza nociba ciindi comwe,” pele mwana wa Leza, Jesu “uuli acamba ca Usyi ngonguwe wakamupandulula.” (Johane 1:18) Mbwali cilenge ca Leza citaanzi alimwi simuzyalwaalikke, Jesu wakaba “meso” eesu aakutugwasya kubona kujulu. Ngonguwe uukonzya kutupa twaambo twiinda kusyomeka kujatikizya Leza uutalibonyi.\nAmubone twaambo tumwi Jesu walo iwakakkala a Usyi kwaciindi cilamfwu kapati ntwaakaamba kujatikizya Leza:\nLeza ulabeleka lyoonse. “Taata ulabeleka ambuli sunu.”—Johane 5:17.\nLeza ulizizyi nzyotuyandika. “Uso ulizyi zyintu nzyomuyandika kamutana kumulomba.”—Matayo 6:8.\nLeza ulatupa zintu camoyo woonse. “Uso uuli kujulu . . . ulapasuzya zuba lyakwe kubantu babi ababotu alimwi ulapa mvwula kubantu baluleme abataluleme.”—Matayo 5:45.\nLeza ulabikkila maano umwi aumwi wandiswe. “Sena tutiiti tobilo tatusambalwi kakkobili komwe kajisi mpindu nsyoonto? Nokuba boobo, kunyina nokaba komwe kayoowida ansi Uso katakonzyi kuzyiba. Pele naaba masusu aakumutwe wanu alibalidwe oonse. Aboobo, mutayoowi pe: nywebo mulayandika kwiinda tutiiti tunji.”—Matayo 10:29-31.\nMUNTU IWAKATONDEZYA MBWABEDE LEZA UUTALIBONYI\nMbobajata twaambo bantu bataboni, ciliindene kapati abaabo ibajisi meso. Muntu uutaboni ulakonzya kuzyiba kuti eeci ncinzimweemwe ikutali akaambo kakuti abusena aawo kunyina zuba, pele kuba busena butontola bwasinkilwa zuba. Mbubwenya buyo muntu uutaboni naaceya mbwatakonzyi kubona cinzimweemwe naa zuba, andiswe tatukonzyi kumumvwisya Jehova tolikke. Aboobo, Jehova wakatupa muntu walo wakatondezya bube bwakwe munzila iilondokede.\nMuntu ooyo wakali Jesu. (Bafilipi 2:7) Jesu tanaakali kwaamba buyo kujatikizya Bausyi pele wakatutondezya mbwabede Leza. Sikwiiya wa Jesu Filipo wakabuzya kuti: “O Mwami, kotutondezya Bauso.” Mukumwiingula Jesu wakati: “Ooyo wandibona wamubona awalo Taata.” (Johane 14:8, 9) Ino ncinzi ncomukonzya “kubona” kujatikizya Taata kwiinda muzintu nzyaakali kucita Jesu?\nJesu wakali kusangalizya, kulicesya alimwi akusikilika. (Matayo 11:28-30) Bube bwakwe bukatalusya bwakali kukwela bantu kulinguwe. Jesu wakali kumvwisya mbobakali kulimvwa bantu alimwi akukkomana antoomwe ambabo. (Luka 10:17, 21; Johane 11:32-35) Nomubala naa kuswiilila zibalo zyamu Bbaibbele zyaamba kujatikizya Jesu, kamweezyeezya kuti mulizibwene zicitika mucibalo. Kuti kamuzinzibala kuyeeya kujatikizya Jesu mbwaakali kweendelezya bantu, muyoobubona kabotu-kabotu bube bubotu bwa Leza alimwi muyooswena kulinguwe.\nKUBIKKA TWAAMBO ANTOOMWE\nKujatikizya muntu uutaboni mbwacikonzya kuzyiba zintu zicitika, mulembi umwi wakaamba kuti: “Ulatambula twaambo twiindene indene kuzwa kuzintu ziindene indene (nzyajata, nzyanunkizya, nzyamvwa alimwi azimwi buyo) alimwi munzila imwi ulatubikka antoomwe twaambo ootu kupanga cintu comwe.” Mbubwenya buyo, nomulanga-langa zintu nzyaakalenga Leza, amubale Jesu nzyakaamba kujatikizya Usyi akubona Jesu mbwaakatondezya bube bwa Leza, eeci ciyoomupa kubona mbwali mubotu Jehova. Uyooba mwini-mwini kulindinywe.\nSikale Jobu, wakalibonena eeci. Kumatalikilo wakaambaula “cakutasongwaala.” (Job 42:3) Pele naakalanga-langa mbozyeebeka zintu nzyaakalenga Leza, Jobo wakati: “Ndakalimvwide amatwi buyo anduwe, pele lino meso aangu abona.”—Job 42:5.\n‘Naa mwamuyandaula Jehova, muyoomujana’\nAndinywe mulakonzya kulimvwa mbubonya. ‘Na mwamuyandaula [Jehova], muyoomujana.’ (1 Makani 28:9) Bakamboni ba Jehova bayookkomana kumugwasya kumuyandaula alimwi akumujana Leza uutalibonyi.


Ncinzi Ncondeelede Kuzyiba Kujatikizya Kutuma Tugwalo Afooni? | Bakubusi Balabuzya\nAMUBALE MU Afrikaans Albanian Amharic Arabic Armenian Azerbaijani Azerbaijani (Cyrillic) Bislama Bulgarian Cambodian Cebuano Chichewa Chinese (Traditional) Chinese Mandarin (Simplified) Chitonga Chitumbuka Cibemba Croatian Czech Danish Dutch Efik English Estonian Ewe Fijian Finnish French Ga Georgian German Greek Gun Haitian Creole Hausa Hebrew Hiligaynon Hindi Hungarian Icelandic Igbo Iloko Indonesian Isoko Italian Japanese Kazakh Kikamba Kinyarwanda Kirghiz Kirundi Korean Latvian Lingala Lithuanian Luganda Macedonian Malagasy Malay Malayalam Maltese Mongolian Myanmar Nepali Norwegian Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tamil Tatar Telugu Thai Tsonga Turkish Turkmen Ukrainian Urdu Urhobo Vietnamese Xhosa Yoruba Zulu\nNcinzi Ncondeelede Kuzyiba Kujatikizya Kutuma Tugwalo Afooni?\n:-) Kuti naa kutuma tugwalo afooni kwabelesyegwa kabotu, kulakonzya kugwasya kuzyiba mbobabede beenzyinyoko.\n:-( Kuti naa tiikwabelesyegwa kabotu, kulakonzya kunyonganya zilongwe zyanu—alimwi ampuwo yanu.\nCibalo eeci cilamwaambila nzyomweelede kuzyiba kujatikizya\nMuntu ngomutumina tugwalo\nCiindi nomweelede kulemba kagwalo afooni\nAzimwi zili mucibalo eeci:\nTwaambo tukonzya kumugwasya kutegwa kamulemba kabotu tugwalo afooni\nMibuzyo iijatikizya kutuma tugwalo afooni\nMuntu ngomutumina tugwalo afooni\nBakubusi banji bayeeya kuti tacikonzyeki kubandika abamwi kakunyina kutuma tugwalo afooni. Kutuma tugwalo afooni kupa kuti muzyibe mbobapona bantu boonse ibajisi manamba aali mufooni yanu—ccita kuti bazyali banu bamukasya.\n“Bataata tabayandi kuti mebo amucizyi wangu katubandika abasankwa afooni. Kuti naa tuyanda kubandika, tweelede kubelesya fooni yantambo, muŋanda yakwiizizya, alimwi kweelede kuti kakuli bantu baliko.”—Lenore.\nNcomweelede kuzyiba: Kuti kamupa namba yanu yafooni kumuntu uuliwoonse, muyoonjila mupenzi.\n“Kuti kamutabikkili maano kujatikizya bantu baizyi namba yanu, mulalangilwa kutambula tugwalo naa zifwanikiso nzyomutayandi.”—Scott.\n“Kuti ciindi aciindi kamutuma tugwalo kumuntu ngomwiindene zizo, cakufwambaana mulatalika kumuyanda muntu ooyo.”—Steven.\nIbbaibbele lyaamba kuti: “ Muntu uucenjede, abona mapenzi, ulayuba. ” (Tusimpi 22:3) Kwiinda mukubweza ntaamu zigwasya, mulakonzya kulikwabilila kumapenzi.\nMakani aakacitika ncobeni: “ Mebo amusankwa umwi twakali balongwe, alimwi twakali kutuminana tugwalo afooni ziindi zinji. Ndakali kuyeeya kuti twakali kumvwana buyo. Tiindakayeeya kuti lyakali penzi kusikila ciindi naakandaambila kuti wakali kundiyanda. Ndayeeya izyakacitika musyule, ndabona kuti tiindakeelede kuzyibilana anguwe—alimwi akumutumina tugwalo—ziindi zinji mbuli mbundakali kucita. ”—Melinda.\nAmuyeeye kaambo aaka: Ino muyeeya kuti cilongwe ca Melinda amusankwa ooyo cakali kunoojatikizyigwa buti ciindi musankwa ooyu naakaliyubununa mbwabede?\nAmulembulule kaambo aaka! Ncinzi ciindene ncaakeelede kucita Melinda kutegwa walo amusankwa uulya bazumanane kuba balongwe buyo?\nTugwalo twaafooni tatukatazyi kutuma—alimwi tulakondelezya kututambula—akuti ncuuba-uba kuluba kuti bantu balakonzya kuzipandulula bumbi nzyomwakalemba.\nNcomweelede kuzyiba: Majwi atumwa kwiinda mukutuma kagwalo afooni alakonzya kupandululwa bumbi.\n“Kwiinda mukutuma tugwalo twaafooni, tokonzyi kuzyiba mbwalimvwa muntu alimwi ajwi lyakwe mbolilimvwisya—noziba zitondezyo zibelesyegwa mutugwalo izitondezya mbwalimvwa muntu. Cilakonzya kupa kuti bamwi bazimvwe munzila iilubide.”—Briana.\n“Ndilibazyi basimbi bakanyonyoona mpuwo yabo alimwi bazizyilwe kubantu bayanda kusobana abasankwa akaambo kazyintu nzyobalemba mutugwalo ntobatumina basankwa.”—Laura.\nIbbaibbele lyaamba kuti: “ Moyo wamululami ulayeeya kabotu mbweelede kuvuwa. ” (Tusimpi 15:28) Ino lugwalo oolu lutuyiisya nzi? Kamukabalulula kagwalo kaafooni kamutanatyanka aalembedwe kuti “Send”!\nCiindi nomweelede kulemba\nKwiinda mukubelesya maano, mulakonzya kulibikkila milawo iijatikizya kulemba tugwalo afooni.\nNcomweelede kuzyiba: Kuti naa tiimwabikkila maano kutugwalo ntomulemba, tugwalo tunoolimvwisya mbuli kuti mujisi nciki calo cikonzya kupa kuti balongwe bamutantamuke muciindi cakumuswena munsi.\n“Ncuuba-uba kuluba milawo njowakalibikkila kujatikizya kulemba tugwalo twaafooni. Ciindi nondibandika amuntu umwi naa ciindi nondilya, kujanika kuti ndilemba kagwalo afooni.”—Allison.\n“Ciletela ntenda kulemba kagwalo afooni kumwi kamweenzya mootokala. Kuti naa mwaleka kulanga nkomuya, mulalangilwa kuba muntenda.”—Anne.\nIbbaibbele lyaamba kuti: “ Zintu zyoonse zilijisi ciindi cazyo, . . . ciindi cakuumuna aciindi cakwaamba. ” (Mukambausi 3:1, 7) Eeci cilabeleka akukutuma tugwalo afooni mbubwenya mbocibeleka kukwaambaula!\n;-) Amutobele malailile aabazyali banu.—Bakolose 3:20.\n;-) Kamusala bantu mbomupa namba yanu yafooni. Ciindi nomukaka cabulemu kupa muntu twaambo tumujatikizya—kubikkilizya anamba yanu yafooni—mulaba aluzyibo luyoomugwasya mwaakukomena.\n;-) Mutaciindizyi kuzyibilana abantu kwiinda mukutuma tugwalo tupa muzeezo wakuti mulamuyanda muntu ooyo. Kuti naa mwatalika kumuyanda muntu ooyo, ciyoomupa buyo kutyompwa akujana mapenzi.\n“Ndijisi mpuwo mbotu kubazyali bangu kujatikizya mbondibelesya fooni yangu yakumaanza, aboobo balandisyoma kuti ndisala cabusongo kujatikizya manamba aabantu ngondibikka mufooni yangu.”—Briana.\n;-) Kamutanatalika kulemba kagwalo afooni, amulibuzye kuti, ‘Sena kutuma kagwalo afooni njenzila mbotu yakubandika mubukkale buli boobu?’ Inga cabota kutuma fooni naa kulindila kutegwa mubandike amuntu ooyo mulomompande.\n;-) Mutalembi cintu cilicoonse ncomutakonzyi kwaamba kuti kamuli anguwe muntu ooyo. Sarah uujisi myaka yakuzyalwa iili 23 wakaamba kuti: “ Kuti naa taceelede kwaambwa cakupozya, nkokuti taceelede kutumwa kwiinda mukutuma kagwalo kaafooni. ”\n“Kuti naa umwi wamutumina zifwanikiso zileta muzeezo wakoonana, amubaambile bazyali banu. Ciyoomukwabilila alimwi bazyali banu banoomusyoma.”—Sirvan.\n;-) Amusalile limwi ciindi nomuteelede kubelesya fooni. Musimbi wiitwa kuti Olivia wakaamba kuti: “ Tandibwezi fooni yangu yakumaanza ciindi nondilya naa ciindi nondibala. Ndilaizima ciindi nondili kumiswaangano ya Bunakristo kutegwa nditanooilangi. ”\n;-) Kamubabikkila maano bamwi. (Bafilipi 2:4) Mutalembi kagwalo afooni ciindi nomubandika amuntu mulomompande.\n“Ndakalibikkila milawo, mbuli yakuti tandeelede kutumina bantu tugwalo afooni ciindi nondili mukabunga kabantu ccita kuti kwayandika kucita boobo. Alimwi tandipi namba yangu kubantu mbonditanazibila.”—Janelly.\nMwali kweebana kwamyezi iili cisambomwe, pele lino mwazyiba kuti muntu ooyo tamweeleli pe. Ino inga mwamulembela buti muntu ooyo?\n“Cisyabo cesu camana.”\n“Tweelede kujana ciindi cakubandika. Ino ndilili notukonzya kuswaangana?”\nBwiinguzi buluzi: B. Ccita kuti kaciteeleli kucita boobo akaambo kabukkale, ncibotu kapati kubandika mulomompande kaambo kapati ikajatikizya kumana cisyabo.—Luka 6:31.\nMwatambula kagwalo kaafooni kajisi cifwanikiso casicikolonyoko cileta muzeezo wakoonana. Ino inga mwacita buti?\nKucidiliita cifwanikiso cakufwambaana.\nKucitumina beenzinyoko boonse.\nBwiinguzi buluzi: A Kutuma zifwanikiso zileta muzeezo wakoonana cisampaula baabo boonse bajatikizyidwe. Amukake kutola lubazu luli loonse!—Baefeso 5:3, 4.\nMuyanda kutalika kulya antoomwe abamukwasyi wanu mpoonya kwalila kanyimbo kamuzyibya kuti mwatambula kagwalo. Ino inga mwacita buti?\nKukalanga kagwalo ikasika akuyeeya kuti bamukwasyi wanu kunyina ncobatiicite.\nKulindila mane mwamana kulya nkokukalanga kagwalo.\nBwiinguzi buluzi: B. Kagwalo kalakonzya kulindila. Amuubikke kumbele mukwasyi.—Bafilipi 1:10.\nZilongwe Luumuno alimwi alukkomano Bakubusi Balabuzya Bakubusi\nNzyobaamba Beenzinyoko Kujatikizya Mafooni


Milimo 12 | Bbaibbele lili a Intaneti | Bbaibbele lya Busanduluzi Bwanyika Mpya\nJakobo wajaigwa; Petro waangwa (1-5)\nPetro waangununwa camaleele (6-19)\nMungelo wajaya Heroda (20-25)\n12 Kuciindi nciconya eeco mwami Heroda wakatalika kupenzya basimbungano bamwi.+ 2 Wakajaya Jakobo munyina Johane+ apanga.+ 3 Naakabona kuti cakababotela ba Juda, wakamujata Petro awalo. (Eeci cakacitika kumazuba aa Pobwe lya Zinkwa Zitajisi Bumena.)+ 4 Wakamujata akumubikka muntolongo,+ oomo mwaakali kulindilwa ankamu zyabasikalumamba zyone izyakali kupana bulizyi, inkamu aimwi kaijisi basikalumamba bone, wakali kuyanda kumugusya* kumbele lyabantu lyamana Pobwe Lyakwiindilila. 5 Aboobo Petro wakali muntolongo, pele mbungano yakali kumupailila kuli Leza camoyo woonse.+ 6 Lino Heroda naakali kuyanda kuti amugusye anze, imasiku aayo Petro wakali koona kaangidwe nketani zyobilo akati kabasikalumamba bobilo, alimwi kumulyango kwakali balindizi ibakali kulindila ntolongo. 7 Pele amubone, imungelo wa Jehova* wakaima ambali,+ alimwi kwakamweka mumuni mucitolokesi. Mungelo wakajata Petro kumabambo akumubusya ulaamba: “Fwambaana buka!” Mpoonya nketani zyakaloka kumaanza aakwe.+ 8 Mungelo wakamwaambila kuti: “Kobamba kabotu cisani cako,* usame ampato zyako.” Wakacita oobo. Mpoonya mungelo wakamwaambila kuti: “Kosama cisani cako caatala unditobele.” 9 Eelyo Petro wakazwa anze akumutobela, pele tanaakazyiba kuti ncaakali kucita mungelo cakali cini-cini. Mubwini wakali kuyeeya kuti wakali kubona cilengaano. 10 Nobakainda aakali nkamu yabalindizi yakusaanguna ayabili, bakasika kucijazyo cabutale camulyango uusololela kumunzi, eelyo eeci cakalijalukila cilikke kutegwa bainde. Nobakazwa bakaselemuka munzila imwi, eelyo ndilyonya mungelo wakamusiya. 11 Lino Petro naakazyiba cakali kucitika, wakati: “Lino ndazyiba ncobeni kuti Jehova* watumide mungelo wakwe akundivwuna kumaanza aa Heroda akuzintu zyoonse nzyobali kulangila ba Juda.”+ 12 Naakamana kuyeeya kaambo aaka, wakaunka kuŋanda ya Mariya banyina Johane ooyo uutegwa Marko,+ ooko kwakabungene bantu banji kabapaila. 13 Naakakonkomona acijazyo camulyango waanze, musimbi mubelesi uutegwa Roda wakamvwa akuunka kumulyango. 14 Eelyo naakalizyiba jwi lya Petro, wakakondwa kapati cakuti tanaakajalula mulyango, pele wakabalikila muŋanda akuyakwaamba kuti Petro wakaliimvwi kumulyango. 15 Bakati kulinguwe: “Wasondoka yebo.” Pele wakazumanana kwaamba cakusinizya kuti akali masimpe. Bakatalika kwaamba kuti: “Nkokuti mungelo wakwe.” 16 Pele Petro wakazumanana kukonkomona. Nobakajalula kumulyango, bakamubona eelyo bakagambwa kapati. 17 Pele wakatambika janza lyakwe kuti baumune, mpoonya wakabapandulwida Jehova* mbwaakamugusya muntolongo, kumane wakati: “Zintu eezyi mwaambile Jakobo+ abakwesu.” Mpoonya wakazwa akuunka kubusena bumbi. 18 Lino nobwakaca basikalumamba bakanyongana kapati kujatikizya nkwaakaunka Petro. 19 Heroda wakamuyandaula koonse-koonse, naatakamujana wakababuzisisya balindizi akulailila kuti batolwe kuyoosubulwa;+ mpoonya wakazwa ku Judaya akuselemukila ku Kaisareya nkwaakaakukkala kwaciindi cili mbocibede. 20 Lino Heroda wakalinyemede kapati kujatikizya* bantu baku Turo aku Sidoni. Aboobo kabajisi muzeezo omwe bakaboola kulinguwe, eelyo nobakamana kukombelezya Blasito, imubanzi mupati wamuŋanda yamwami, bakatalika kulomba kuti babe muluumuno anguwe nkaambo cisi cabo cakali kujana cakulya kucisi camwami. 21 Mubuzuba bumwi bwaalubazu, Heroda wakasama cisani cakwe cabwami akukkala acuuno calubeta, mpoonya wakatalika kukanana kulimbabo. 22 Mpoonya bantu ibakabungene bakatalika koompolola kuti: “Ndijwi lyaleza, talili lyamuntu pe!” 23 Ndilyonya eelyo mungelo wa Jehova* wakamuuma nkaambo tanaakapa bulemu kuli Leza, mpoonya wakaligwa mvwunyu eelyo wakafwa. 24 Lyalo ijwi lya Jehova* lyakazumanana kuyaambele akumwaika.+ 25 Pele Barnaba+ a Saulo nobakamanizya kucita mulimo woonse wakupa lugwasyo mu Jerusalemu,+ bakapiluka alimwi bakatolelezya Johane+ uutegwa Marko.\n^ Naa “kumuleta kuti abetekwe.”\n^ Naa “Kolibambila.”\n^ Naa “wakalibakanzide kapati.”


HENA INGA NDACIJANA CIKOMBELO\nCA LEZA SUNU?\nLeza muzyiindi zyinji wapa milumbe iiyandika mumisela yoonse: Wakapa kuli Adamu a Eva imulumbe wakubagwasya iciindi cinyonyoono nocaka boola aku nyonyoona nyika, mulumbe wakapegwa kunyika izambangulwe kiitaninga boola, milumbe kubana ba Israeli yakapegwa ibulelo bwa Assyria naa ibwa Babuloni kabutana ba saala. Jesu awalo wakaboola munyika a mulumbe wakali kuyandika kubantu bakali kupona ciindi eciya,;alimwi Leza watuma mulumbe kulindiswe notupona mazuba aano. Mu Bbuku lya Cizubuluzyo, cipati ca 12 aca 14, tulajana mulumbe Leza ngwaapa iwa mazuba aano. Mu ciiyo eeci, amu ciiyo citobela, tula bona ooyu mulumbe mboubede.\n1.\tICIKOMBELO CAKA IMIKWA A JESU\nIbuumi bwa Jesu aku yiisya kwakwe kwakaleta lukamantano a kweendelana mucikombelo caba ma Apostolo Jesu ncaa kaimika. Bama Apostolo bakali kweendelana mu buumi bwabo a Jesu. Imu Postolo Paulu waka elanya ibuumi obu mbuli lukwatanom wati:\n"Ndakamusyomezya ku mwaalumi omwe, ooyu uli ngu Klistu, ikutegwa ndikamupe eeci cikombelo kacili mu ciimo ca nakalind." - 2 Ba-Kolinto 11:2.\nMu muzeezo wa Paulu, icikombelo cabana Klistu, ciitwa kuti mukaintu ulikabotu, nabwiinga wa Klistu. Ooyu mukozyano uleelela cikombelo ca Klistu ciyandika.\nMu cizuminano cakaindi, ooyu mukozyano wa cikombelo ikuti cili mbuli nabwiinga, ulabelesyegwa kwaamba Israeli, ibasale ba Leza. Leza wakaamba kuti kuli Israeli: "mbuli nabwiinga wakandiyanda" (Jeremiya 2:2); "ndime mulumaako" (Jeremiya 3:14). I Bbuku lya Cizubuluzyo alyalo lilaamba cikombelo kuti cili mbuli mukaintu: Ategwa "Icilengaano cipati cikankamanisya cakaboneka mujulu: imukaintu kasamide zuba, a mwezi kunsi kwa maulu akwe, a musyini wa nyenyezi izili kumi azibili ku mutwe wakwe." - Cizubuluzyo 12:1.\n(1) MUKAINTU ULI "SAMIDE IZUBA." Eeci ciiminina kumweka kwa cikombelo mbuli zuba, akaambo ka kumweka kwa bulemu bwa Klistu uuli mu cikombelo cakwe. Jesu, "uuli ngo mumuni wa nyika" (Johane 8:12), ulamweka ikwiinda mu bantu bakwe bamu cikombelo, alimwi abalo balaba "imumuni wanyika" (Matayo 5:14).\n(2) MUKAINTU "ULILYATIDE MAULU AKWE A MWEZI." Imwezi uyiminina mulumbe wakali kupegwa abantu ba Leza mu mazuba aakaindi ikwiinda mumiyasilo a ziyanza zyamu Cizuminano cakaindi. Imwezi kuba "kunsi kwa maulu aamukaintu" ciiminina kuti mulumbe iwakalikupegwa kwiinda mu cizuminano cakaindi wakatolelwa busena a mulumbe wa Klistu mu cizuminano cipya.\n(3) MUKAINTU ULISAMIDE KUMUTWE "imusyini uujisi nyenyezi izyili kumi a zyobile." Inyenyezi zyiiminina bama Apostolo ibali kumi a bobile, ibalombwana bapa bukamboni bwa Jesu kunyika ikusikila mazuba aano.\nTwabona lino kuti mubu panduluzi oobu ibwa pegwa ibwaamba mukaintu, Johane usola kutondezya ikucinca kwacitika ikuzwa ku bantu ba Leza, Israeli, mumazuba acizuminano cakaindi, ikusikila ku ciindi ca cikombelo cabana Klistu Jesu ncaakaimika kwiinda mu cizuminano cipya. Izuba, Imwezi a Nyenyezi zitondezya mulimo wa cikombelo caba Klistu mukupa mumuni wa makani imabotu kunyika.\n2.\tMBWAAKAKOMWA SAATANI\nMakani aa mukaintu alakondelezya, ayandika kuti twaalangisyisye a kwaateelelesya:\n"Wakali mitide, alimwi wakatalika kulila kwakumyongwa kaambo wakali kuyanda kutumbuka. Lino a cimwi cibonisyo cakalibonya mujulu: Icinyama cipati icamubala uusubila mbuli bulowa, cijisi mitwe iili ciloba, ameja ali kumi, a misyini iili ciloba kumitwe yaco. Imucila wa cinyama eeci waka kukula mweelwe musyoonto iwa nyenyezi kuzwa mujulu a kuzisowela ansi kunyika. Eeci cinyama cakaimikila kumbele aa mukaintu ooyu wakalikuyanda kutumbuka, kutegwa cimulye mwana mbwatiitumbukilwe buyo. Mukaintu wakatumbuka mwana musankwa, uyakulela mikowa yabantu yoonse munyika aka sako ka bwami. Naakamana buyo kuzyalwa mwana ooyu, wakabwezegwa akutolwa kujulu kuli Leza kwalo ikuli cuuno cakwe cabwami." - Cizubuluzyo 12:2-5.\nMumakani aaya kuli mbazu zyotatwe izitola lubazu:\n(1) MUKAINTU, oyo ngotwazyiba kale kuti ncikombelo ca Leza.\n(2) MWANA MUSANKWA iwakazyalwa ku mukaintu, "wabwezwa akuya kujulu kuli Leza ikuli cuuno cakwe ca bwami" alimwi bumwi buzuba "uyakuba muleli wa mikowa ya nyika yoonse." Jesu alike ngu mwana iwakazyalwa omuno munyika, amane watolwa kujulu kuli Leza, alimwi bumwi buzuba uya kuba muleli wa mikowa ya nyika yoonse.\n(3) ICINYAMA, ciiminina Dyabooli naa Satani.\n"Eelyo kwakali nkondo kujulu. Mikaeli abangele bakwe bakalwana, acalo cinyama aba ngele bancico cakazyola kulwana. Pesi cinyama cakakomwa aba ngele bancico, eelyo bakasowekelwa cilawo cabo kujulu. Eeci CINYAMA CIPATI cakasowelwa ansi - iiya nzoka yakalekale, ITEGWA DYABOOLI NAA SATANI, usololela nyika yoonse mukubisya. Waka waalwa ku nyika antoomwe aba ngele bakwe." - Cizubuluzyo 12:7-9.\nMakani aambwa aaya inga atusalalila kuti naa twazyiba imikozyano iipegwa.\nDyabooli aba ngele bakwe "nobakasowekelwa ibusena bwabo kujulu," baka "waalwa kunyika." Jesu nakazyalwa omuno munyika, Dyabooli wakasola kumujaya Jesu. Pesi waka kakilwa, Jesu wakabwezegwa kuya kujulu ku cuuno cabwami ca Leza. Eelyo Satani wakaba aamakanze akujaya cikombelo caba Klistu calo Jesu ncaakaimika.\nImu Postolo Johane iwakalemba Bbuku lya Cizubuluzyo, wakatondezyegwa mucilengaano ooku kulwana kupati ikuliko akati ka Klistu a Satani omuno munyika. Eelyo ikulwana ooku nokwakasika eeni 'asuka busi' ku ciindi Klistu naakagagailwa aci ciingano, Johane wakateelela ijwi kalyoompolola kuzwa kujulu akuti:\n"Lino lwasika lwaanguluko, a nguzu, a bulelo bwa Leza wesu, a nguzu zyabuleli bwa Klistu. Kaambo ooyo utamikizya bakwesu, ubatamikizya kumbele aabusyu bwa Leza wesu, masikati a masiku, wa waalwa ansi." - Cizubuluzyo 12:10. (Koyelanya a cibalo ca Johane 12:31 a Luka 10:18).\nJesu wakamuzunda caku maninina Satani aci ciingano. Eeci cakacita kuti imuzeezo wa "lufutuko" uzwidilile, akutupa "nguzu" izyakuzunda mu cengi Satani. "Ibulelo bwa Leza" bwakagusigwa nguzu zyamubi, eelyo nguzu zya Jesu mbuli mu nununi wesu a mwiiminizi wesu mupati zyakabikwa." Lino lwaanguluko lwasika" cazuzikizyigwa icakaambwa. Kuzyalwa kwa Klistu imu nununi wa nyika kwacitika (cisyoonto ca 5). Nakuba kuti satani waka musunka masunko makali, Jesu wakakonzya kupona buumi ibwa kutabisya. Wakafwa akubuka, wazunda icibi a lufu (cisyoonto ca 10). Satani wakomwa cakumaninina (cisyoonto ca 7-9). Inguzu zipati izili muci ciingano zyatondezegwa caantangalala. Imoompo-ompo wakuti, "lino ilufutuko lwasika," taukomanisyi buyo Johane pe, pesi inyika yoonse:\n"Aboobo amukomane, no majulu anywebo no mukala muli ngayo! Pele maawe ku nyika a lwizi, kaambo Dyabooli wa unka ansi kuli ndinywe! Ulizude bukali, kaambo ulizi kuti iciindi cakwe ncisyoonto." - Cizubuluzyo 12:12.\nIjulu lyoonse lyakakomanina kuzunda kwa Jesu. Klistu waka mujalilila limwi Satani kujulu, tacijisi busena pe, alimwi satani wakasowekelwa bulelo bwa nyika eeyi mbwaakali kuyanda kutola, kaambo waka komwa.\n3.\tCIKOMBELO CA BANA KLISTU CILI MUKULWANA A SATANI\nJesu kataninga unka kujulu, wakaimika cikombelo ca bana Klistu (Cikozyanizigwa mukaintu). Ilufu lwakwe aci ciingano lwakapa nguzu ku cikombelo izyaku zunda Satani.\n"Abalo (ba cikombelo ca bana Klistu) baka muzunda (Satani) kwiinda mubulowa bwa mwanaambelele alimwi kwiinda mubukamboni bwabo mujwi; Tiibakayanda buumi bwabo icakuti inga bayoowa lufu." - Cizubuluzyo 12:11.\nKlistu lino ulakonzya kupa nguzu zyakwe, ku cikombelo, oobo mbobulumbu bwa kuzunda kwakwe. Jesu wakamuzunda Satani cakumaninina aci ciingano, alimwi lino ulazumanana kumukoma Satani kwinda mu cikombelo cakwe. Kuli zintu zyotatwe zituzyibya cikombelo eeco icizunda mumisela yoonse yabana Klistu:\n(1) "BAKAMUZUNDA (SATANI) KWIINDA MUBULOWA BWAMWANAAMBELELE." Jesu wakatolwa mujulu kucuuno cabulemu ca wisi, ikutegwa nguzu zyabulowa bwakwe zibeleke aku zwidilila mumaumi aba cilili bakwe. Ulakonzya kugusya zinyonyoono zyesu, akutunununa kwiinda mu bulowa bwakwe bwaka tika (1 Johane 1:7), alimwi ulatupa nguzu zyakupona buumi ibuli kabotu bwa bu Klistu, buzuba a buzuba.\n(2) "TIIBAKAYANDA BUUMI BWABO KUTI INGA BA YOOWA LUFU." "Bulowa bwa mwanaambelele" bwakabacita kuti bakonzye kuluzumina lufu akaambo kakwe Klistu; "Tiibakaluyoowa lufu." Leza wakapenga kapati, abalo ibakalipa cakumaninina kuli Klistu baka kutambula kupenga a lufu loonse. Abalo bana basyoonto bakalyaaba cakumaninina. Tulaambilwa imakani aa mukaintu umwi mu Klistu iwaka waalwa kuli ba syuumbwa mu busena mobakali kusobanina ibaku cisi ca Rooma, akaambo kakuti wakasala kutobela imalailile a buumi bwa bu Klistu kuleka aa bulelo bwa munyika. Awalo mwana wakwe musimbi, mucilawo cakuti a yoowe cakali kucitika kuli banyina, wakalimvwa mulinguwe inguzu zyakulyaaba kuli Klistu. Ba syuumbwa nobakabaluma banyina, ooyu mwana musimbi wakayumuka akoompolola kati, "ambebo ndili mu Klistu." Babelesi ba bulelo bwaci Rooma baka mujata ulya musimbi akumuwaalila kuli ba syuumbwa.\n(3) "BAKA MUZUNDA (SATANI)... KWIINDA MU BUKAMBONI BWABO MUJWI." Kutaasi majwi, pesi ijwi lyabukamboni mu maumi aabo, ibukamboni bwa buumi bwabo kwiinda mu nguzu zya Jesu a mulumbe wakwe. Ku mazuba aalya akali mabi kapati ku bana Klistu, ba sikalumamba ba mwami ba kalipa cakumaninina kuli Klistu, baka bwiiminina ncobeni bukamboni bwa Klistu akutola mulimo wakwe kumbele, aboobo baka mukoma Satani kwiinda mu bukamboni bwa Jesu mu maumi abo.\nMu Cizubuluzyo 12:11 tulatondezegwa cikombelo icizunda, calo cizude bantu bakazunda: Bama Apostolo; abaabo ibakajaigwa mukupa bukamboni bwa Jesu, abaabo ibaka zubulula aku mwaya mulumbe uululeme; abamwi ba Klistu bakajisi lusyomo lupati. Iluse lwabo, ilusyomo lwabo, ibusicamba bwabo, aku zunda kwabo, kwakayambukizya aku kwelelezya bantu banji kuli Leza mu misela minji minji, yakainda, Akaambo kakuti Satani wakakakilwa ku mujaya aku mu maninzyila limwi Jesu naakali munyika, lino Satani uyandaula nzila ya ku mujaya Klistu walo uupona mu cikombelo cakwe.\n"Icinyama nocakabona kuti ca waalwa mu nyika, cakayanda kulwana mukaintu iwakatumbuka mwana musankwa. Imukaintu walo wakapegwa mababa obile aa simusika ikutegwa a uluke a kuunka ku cilawo ncaaka bambilwa mu lukula, kuya kukala kalangwa kwa ciindi comwe a ziindi zyobile a cisela ca ciindi kusiswa ku nzoka. Eelyo yalo nzoka yaka luka meenda aali mbuli kalonga ikakunka kutegwa mukaintu anyikile akumujata. Pele nyika yaka mugwasya mukaintu, yakajaluka akumena kalonga ka meenda kakaswidwe a cinyama kuzwa kumulomo wa ncico." - Cizubuluzyo 12:13-16.\nMbubona mbo cakaambidwe, mu mazuba aa musinze wa mapenzi ku bana Klistu, satani wakatuma "kalonga" ka mpenzyo kutegwa cikombelo "cikukulwe a mayuwe," cifwe. Satani uyanda ku gusya kuyambukizya kwa Klistu kwiinda muku mwaya cikombelo cakwe - ooku ulakucita munzila zyaandeene. Icinyama ciiminina kapati Satani. Pesi atuyeeye kuti satani ulabeleka kwiinda mu bantu nacita mulimo wakwe ngwategwa cinyama muku lwana bantu ba Leza. Waka sebenzesya mwami waci Rooma, Herodi naa kali kuyanda kujaya Jesu ciindi naa kazyalwa.\nAlimwi waka belesya basololi ibamwi ba cikombelo caba majuuda muku mubendelela aku mupenzya mufutuli, kusikila limwi wajaigwa aci ciingano. Ooku kuboneka kubaanga nkukoma kwa satani, pesi kwakaba kuzunda kupati kwa Klistu.\nAkaambo kakuti wakakomwa aci ciingano, satani wakatola ku nyema kwakwe ku cikombelo eeco Jesu ncaakaimika. Nikwakainda makumi makumi aa myaka kuzwa ciindi Jesu naka gagailwa aci ciingano, izyuulu zyuulu zyaba Klistu bakajaigwa abulelo bwa ci Rooma ku zilawo zyaandeene. Kumatalikilo, ibasololi batakondwi mbabakali kupenzya ba Klistu. Pesi ciindi bama Apostolo nobakamana kufwa, ipenzi eeli lyakaboola aasyoonto aasyoonto mukati mu cikombelo. Ibanji banji mu cikombelo bakatalika kuubyaubya a kucinca mulumbe wakasimpe Jesu abama Apostolo bakwe ngobakali kuyiisya. Bamwi basololi mu cikombelo, ibakazanga,bakatalika kupenzya ba Klistu aabo bakazumanana kutobela lukondo lululeme lweendelana cizuminano cipya.\nKwaambigwa kuti izyuulu zyuulu zyaba kondwa muli Jesu bakajaigwa. Mukusola kulesya cikombelo kubeleka mulimo wa ncico aku cimwayaula, Dyabooli wakatuma "kalonga" ikampenzyo kutegwa "akukulwe mukaintu (cikombelo) a mayuwe." "Pesi nyika yakamugwasya mukaintu... ya kakamena kalonga ikampenzyo a kuyiisya koonse kwa kubeja.\nMuciindi eeci ca mpenzyo, icikombelo cakajisi kasimpe, cakabasiya basololi bakazanga a kuya kuyuba mu "lukula, icilawo Leza ncaaka cibambila kuti cikakake a kulangwa kwa ciindi cili cuulu a myaanda yobile a makumi aali cisambomwi (1260 mazuba) (cisyoonto 6). Eeci cisyinsyimi cakazuzyika mu ciindi ca myaka iili cuulu a myaanda yobile a makumi aali cisambomwi (1260) aaku penzyegwa ba Klistu, kuzwa mu AD 538 kusikila mu 1798 (muziindi zinji ibuzuba buyiminina mwaka mu cisyinsyimi, (Zakaliya 4:6).\nMu myaanda ya myaka eeyi yaku penzegwa, ba Klistu bakajisi lusyomo bakayuba muzilawo kufumbwa nzibakali kukonzya kujana; mu mpangali ya zilundu ku Waldensiani mucisi ca Itali, kwali kumbo' a mucisi caku Fransi, kulubazu lwa kujwe; a muzikombelo moonse kucisi caku Briteni.\n4. CIKOMBELO CA LEZA MUMAZUBA ESU\nLino twaboola ku mazuba aano esu - ku cikombelo cini ca Klistu kuzwa ku mwaka wa 1798. Mbubona buyo, Icinyama cicinyemede kunyemena bantu ba Leza. Inkondo mpati iitaboneki ameso ici zumenene. Ikwaambisya, Satani ubweza ntaamu yaku cilwana kapati cikombelo muciindi Jesu nali afwaafwi kuboola.\n"Eelyo cinyama (Dyabooli) caka tondezya kunyema kunyemena mukaintu (cikombelo ca Leza) a kuunka kuya kucita nkondo ku lunyungu lwa mukaintu - aabo batobela milawo ya Leza alimwi balijisi abukamboni bwa Jesu." - Cizubuluzyo 12:17.\nEeci cisyinsyimi caamba mazuba eesu ano. Satani uli nyemede; ula cita nkondo ku "lunyungu loonse lwa mukaintu" - bantu ba Leza ibama zuba aano. Lino caando cabo nceeci:\n(1) AABA BAKONDWA MAZUBA AANO AA MAMANINO "bajatilide ku nbukamboni bwa Jesu mulukondo lwabo." Bala syoma caku maninina mu lwiiyo luli kabotu ilwa jwi lya Leza, ba lapa bukamboni bwa Jesu kwiinda mu maumi aabo.\n(2) AABA BA KLISTU BA MAZUBA AANO AMAMANINO, BALASYOMA MUZISYINSYIMI. "Kwiinda mukutambula bukamboni bwa Jesu" Johane wakacikonzya kulemba Bbuku lya Cizubuluzyo (Cizubuluzyo 1:1-3). Ayalo nkamu ncaalizi ya bakondwa ilatambula cipego eeci. Oobu bukamboni bulapegwa a mutume waansi ano ikuzwa kuli Leza. Izi syinsyimi eezi zyambaula makani aa mulimo wa nkamu eeyi ncaalizi alu futuko lwabo.\n(3) AABA BA KLISTU BA MAZUBA AANO AA MAMANINO ALIMWI BALAZYIBWA KWIINDA MU "KUBAMBA MILAWO YA LEZA."\nTabaambi buyo ibubotu bwa milawo ili kumi, pele balaibamba abalo. Luyando lwa mwami Leza mu myoyo yabo lubacita kuyanda kwiibamba milawo kabakomene (Ba Roma 5:5; 13:8-10). Aaba ba Klistu ba nkamu ncaalizi, batobela Klistu alimwi a cikombelo caku matalikilo muku bamba milawo ya Leza. Eeci cicita kuti Imunyama - Dyabooli anyeme kapati, akucita nkondo "kuli boonse" iba "lunyungu lwa mukaintu" a kaambo ka kuti bapa bukamboni bwa luyando lwa Leza lwalo lucita kuti bantu babe ba cilili ba Jesu. Mbuli Jesu mbwaakaamba:\n"Kuti kamundiyanda, muya kucita ncondaamba." - Johane 14:15.\nIbuumi bwa nkamu eeyi ncaalizi yaba Klistu bula tondezya kuti cilakonzyeka ikuyanda Leza a myoyo yesu iimaninide, alimwi akuyanda ibantuma mbubona mbotuliyanda a lwesu tobeni. Mbuli Jesu mbwaakaamba, oobu buumi ibwa kuyanda Leza, akuyanda bantuma, ncoyaamba, mubufwafwi, yoonse milawo ya Leza ili kumi (Mateyo 22:35-40).\nMulawo wane akati ka milawo iili kumi itwaambila kubamba satade, buzuba bwa musanu abili mu mvwiki, mbuli Nsabata. Akaambo kakuti iluyando lwa Jesu ndobajisi lwasyanga milawo yoonse ili kumi mu myoyo yabo, aaba ba Klistu ba mazuba aa mamanino mbantu iba bamba Nsabata.\nMulumbe wa Leza ooyu uuli ngowa kucaalizya ku bantu bakwe uujanwa mu Cizubuluzyo, cipati ca 12 aca 14:6-15, ulaambisya kapati a makani a Nsabata. Mwami Leza ulabapa koonse ooko nkobayandika mu buumi bwabo aaba iba nkamu ncaalizi baambwa muzibalo zyaambwa waawa. Mufutuli walo upona ngobeenda limwi lyoonse, awalo moza uusalala uubeleka muli mbabo ula bapa nguzu izya ku "bayumya mu buumi bwabo bwa bu Klistu."\nCisyomyo nca masimpe. Baya kumukoma Satani "kwiinda\nmu bulowa bwa mwanaa mbelele, alimwi a mujwi lya bukamboni bwabo" (Cizubuluzyo 12:11). Hena ulayanda kuba uumwi waba Klistu ba mazuba aano amamanino, aabo iba "tobela milawo ya Leza" alimwi ibazumenene "mukupa bukamboni bwa Jesu?" Ino tosalilinzi ikusala kuli boobu lino?


Ciyambyo Cazenimutende | Sena Cakalengwa Buya?\nAMUBALE MU Afrikaans Albanian Amharic Arabic Armenian Bislama Bulgarian Cebuano Chichewa Chinese (Traditional) Chinese Mandarin (Simplified) Chitonga Croatian Czech Danish Dutch Efik English Estonian Ewe Fijian Finnish French Georgian German Greek Hebrew Hiligaynon Hungarian Icelandic Igbo Iloko Indonesian Italian Japanese Kinyarwanda Kirghiz Korean Latvian Lingala Lithuanian Malagasy Myanmar Norwegian Polish Portuguese Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Slovak Slovenian Spanish Swahili Swedish Tagalog Tahitian Thai Tigrinya Tsonga Turkish Twi Ukrainian Vietnamese Xhosa Zulu\nZENIMUTENDE uusimide, mupati alimwi ulalema kwiinda bbaasi mpati. Nokuba boobo, muswi ooyu mupati ulakonzya kusotoka akunyona cakufwambaana. Mbuti muswi ooyu mbwakonzya kucita zyintu zyoonse eezyi cakufwambaana? Cimwi cimupa kucita boobu nkaambo kambozipangidwe ziyambyo zyakwe.\nAmubone kaambo aaka: Bunji bwabazenimutende alimwi answi zimwi zijisi ziyambyo tazijisi magunyu-gunyu mumabali-bali. Nokuba boobo, zenimutende ooyu wiitwa kuti humpback whale uliindene answi zimbi. Walo ulijisi magunyu-gunyu mapati mumabali-bali aaziyambyo zyakwe (aaitwa kuti tubercles). Ciindi nayamba, meenda alainda atala aamagunyu-gunyu aakwe alimwi akupa kuti muswi ooyu acikonzye kweenda cakufwambaana. Magunyu-gunyu apa kuti meenda kaayenda alimwi akupa kuti kaayenda ceende-ende. Mbwaabeleka magunyu-gunyu mumeenda apa muswi ooyu kuti kauba-uba, kacikonzya kunyonauna ziyambyo zyakwe kwaciindi cilamfwu kakunyina kulyookezya. Kalinyonede, magunyu-gunyu aaya amupa kuti atanyikili, calo cigwasya ziyambyo zyakwe zilamfwu eezyi, izilampa cisela camubili wakwe.\nBasikuvwuntauzya babelesya nzila njiyonya eeyi mukupanga nkasi zyamato, zipakapaka zyamincini yamumeenda iibelesyegwa kupanga magesi (water turbines), zipakapaka zyameenda (windmills), alimwi azipakapaka zyacipolopela.\nIno Muyeeya Buti? Sena ciyambyo cazenimutende wiitwa kuti humpback whale cakaba akaambo kakusanduka kwazyintu? Naa cakalengwa buya?


Timoteo Wakali Kuyanda Kugwasya Bantu | Amubayiisye Bana Banu\nTimoteo wakali mukubusi iwakali kubotelwa kugwasya bantu. Wakeenda mumasena manji kuyoogwasya bantu. Akaambo kakucita boobo, wakajisi buumi bubotu. Sena ulayanda kuzyiba mbocakabede?—\nBanyina Timoteo alimwi abakaapanyina bakamuyiisya kujatikizya Jehova\nTimoteo wakakomenena mudolopo litegwa Lustra. Naakacili mwana, bakaapanyina ba Loidi abanyina ba Eunike, bakatalika kumuyiisya kujatikizya Jehova. Naakali kukomena Timoteo, wakayanda kugwasya bamwi kwiiya kujatikizya Jehova.\nTimoteo naakacili mukubusi, Paulo wakamulomba kuti baunke limwi kuyookambauka kumasena amwi. Timoteo wakazumina. Wakalilibambilide kuunka akuyoogwasya bamwi.\nTimoteo wakaunka a Paulo kumunzi waku Makedoniya uutegwa Tesalonika. Kutegwa basike ooko, bakeelede kweenda musinzo mulamfwu mpoonya akutanta bwato. Nobakasika ooko, bakagwasya bantu banji kwiiya kujatikizya Jehova. Pele bamwi bantu bakanyema akuyanda kubacisa. Aboobo Paulo a Timoteo bakazwa ooko akuunka kuyookambaukila kumasena aambi.\nTimoteo wakajisi buumi bukkomanisya\nNokwakainda myezi iili mbwiibede, Paulo wakaambila Timoteo kuti ajokele ku Tesalonika kuyoobona mbobakabede bakwesu. Cakali kuyandika busicamba kujokela kumunzi ooyu wakali kuyoosya! Pele Timoteo wakaunka akaambo kakuti wakali kulibilika kujatikizya bakwesu bakooko. Wakapiluka kuli Paulo kajisi makani mabotu. Bakwesu baku Tesalonika zyakali kubeendela kabotu zintu!\nTimoteo wakabeleka a Paulo kwamyaka minji. Aciindi cimwi Paulo wakalemba kuti Timoteo wakali muntu wakali kweelela ngwaakali kukonzya kutuma kugwasya mbungano. Timoteo wakali kumuyanda Jehova alimwi akuyanda bantu.\nSena ulabayanda bantu akuyanda kubagwasya kwiiya kujatikizya Jehova?— Ikuti kobayanda, uyooba abuumi bukkomanisya mbubwenya mbuli Timoteo!\nIno Timoteo wakakomenena kuli?\nSena Timoteo wakali kuyanda kuunka a Paulo? Ino nkaambo nzi?\nNkaambo nzi Timoteo ncaakajokela ku Tesalonika?\nMbuti mbokonzya kuba abuumi bukkomanisya, mbuli bwa Timoteo?


11 Lusyomo mbulangizi businizyidwe bwaceeco cilangilwa, mbumboni busalede bwazyintu zini-zini zitanabonwa. 2 Nkaambo kwiinda mulusyomo oolu ibantu bakaindi bakapegwa bumboni bwakuti bakakkomanisya Leza. 3 Akaambo kalusyomo tulizyi kuti bweende bwazyintu bwiindene-indene bwakabikkwa kabotu ajwi lya Leza, cakuti izyintu eezyo zilibonya zyakabako kuzwa kuzyintu zitalibonyi. 4 Akaambo kalusyomo Abelo wakatuulila Leza cipaizyo cili ampindu kapati kwiinda Kaini, alimwi kwiinda mulusyomo oolo wakacitilwa bumboni bwakuti wakali mululami, nkaambo Leza wakapa bumboni kwiinda mukuzumina zipego zyakwe; alimwi nokuba kuti wakafwa, ucaambaula kwiinda mulusyomo lwakwe. 5 Akaambo kalusyomo Enoki wakalonzyegwa ikutegwa ataluboni lufwu, alimwi tanaakajanwa kuli koonse pe akaambo kakuti Leza wakalimulonzyede; pele katanalonzyegwa wakacitilwa bumboni bwakuti wakakkomanisya Leza. 6 Kunze lyaboobo, ikuti kakunyina lusyomo tacikonzyeki pe kumukkomanisya Leza, nkaambo ooyo uuswena afwaafwi kulinguwe weelede kusyoma kuti nkwali ncobeni akuti uba sikupa bulumbu kuli baabo bamuyandaula cabusungu. 7 Akaambo kalusyomo, No-wa naakacenjezyegwa a Leza kujatikizya zyintu zyatakaningalibonya, wakatondezya kuti ulamuyoowa Leza, eelyo wakayaka bwato bwakufwutwida bamuŋanda yakwe; alimwi kwiinda mulusyomo oolu wakaipa mulandu nyika, eelyo wakaba sikukona bululami bujanwa akaambo kalusyomo. 8 Akaambo kalusyomo, Abulahamu naakaitwa wakaswiilila kwiinda mukuunka kubusena mbwaakali kuyootambula kabuli lukono; eelyo wakasiya cisi cakwe akuunka, nokuba kuti tanaakazyi nkwaakali kuunka. 9 Akaambo kalusyomo wakakkala kali mweenzu munyika yakasyomezyegwa mbuli mucisi citali cokwabo, alimwi wakali kukkala mumatente antoomwe a Izaka a Jakobo, basikukonanyina bacisyomezyo eeci nciconya. 10 Nkaambo wakali kulindila munzi uujisi ntalisyo zini-zini, imunzi ooyo wakaanzwa akuyakwa a Leza. 11 Akaambo kalusyomo awalo Sala wakatambula nguzu zyakumita lunyungu, nokuba kuti wakaliindide aciimo cakuzyala bana, nkaambo wakabona yooyo wakasyomezya kuti ulasyomeka. 12 Akaambo kaceeci, ikuzwa kumuntu omwe, ooyo iwakali buyo mbuli muntu uufwide, kwakazyalwa bana banji mbuli nyenyeezi zyakujulu, alimwi batabaliki mbuli musenga wakunkomwe yalwizi. 13 Boonse aaba bakafwa kabajisi lusyomo, nokuba kuti tiibakabona kuzuzikizyigwa kwazisyomezyo eezyo, pele bakazibona kulaale akuzitambula alimwi akwaambilizya caantangalala kuti bakali beenzu alimwi bamuzwakule batakkalilili munyika iilya. 14 Nkaambo aabo ibaambaula munzila eeyi bapa bumboni bwakuti balisungweede kuyandaula busena bwabo beni. 15 Nokuba boobo, ikuti ncobeni nobakazumanana kuyeeya busena ooko nkobakazwide, nobakajana coolwe cakupilukila nkuko. 16 Pele lino bayandisya busena bwiinda kubota, nkokuti bwakujulu. Aboobo Leza tafwi nsoni ambabo pe nobamwiita kuti ngu Leza wabo, nkaambo wababambila kale munzi. 17 Akaambo kalusyomo, Abulahamu naakasunkwa kwakasyeede buyo asyoonto kuti amutuule Izaka; imuntu ooyo iwakatambula zisyomezyo calukkomano wakatalika kutuula mwanaakwe simuzyalwaalikke, 18 nokuba kuti wakaambilidwe kuti: “Iluyootegwa ‘ndunyungu lwako’ luyoozwa muli Izaka.” 19 Pele wakasyomede kuti Leza wakali kukonzya kumubusya nokuba kuzwa kubafwu; eelyo wakamutambula ncobeni kuzwa kulufwu munzila yacikozyanyo. 20 Akaambo kalusyomo Izaka awalo wakaleleka Jakobo a Esau kujatikizya zyintu zyakali kulangilwa kumbele. 21 Akaambo kalusyomo, Jakobo naakali afwaafwi kufwa, wakaleleka umwi aumwi wabana basankwa ba Josefa akukomba kayeeme atala ankoli yakwe. 22 Akaambo kalusyomo, Josefa naakali afwaafwi kufwa, wakaamba makani aakulonga kwabana Isilayeli; alimwi wakapa malailile kujatikizya kuzikkwa* kwakwe. 23 Akaambo kalusyomo Mu-sa naakazyalwa wakasiswa abazyali bakwe kwamyezi yotatwe, nkaambo bakabona kuti mwana ooyu wakali mubotu, eelyo tiibakayoowa mulawo wamwami pe. 24 Akaambo kalusyomo, Musa naakakomena wakakaka kwiitwa kuti mwana wamwana musimbi wa Falawo, 25 wakasala kupenzyegwa antoomwe abantu ba Leza muciindi cakulikkomanisya acibi muzyakulikondelezya zyakaindi kaniini buyo, 26 nkaambo wakabona kuti kusampaulwa akaambo kakuba Munanike* lwakali lubono luyandika kapati kwiinda lubono loonse lwamu Egepita; nkaambo wakagamikide meso aakwe kubulangizi bwakupegwa bulumbu. 27 Akaambo kalusyomo wakazwa mu Egepita, ikutali kuti wakali kuyoowa bukali bwamwami, nkaambo wakazumanana kuzyandamana mbuli kuti wakali mubwene Ooyo uutalibonyi. 28 Akaambo kalusyomo wakacita Pobwe lya Kwiindilila akusansaila bulowa, kutegwa sikunyonyoona atabajayi* bana babo bataanzi kuzyalwa. 29 Akaambo kalusyomo bakainda mu Lwizi Lusalala mbuli kuti bakali kwiinda anyika njumu, pele bana Egepita abalo nobakasola kwiinda aawo, lwizi lwakabamena. 30 Akaambo kalusyomo, bwaanda bwa Jeliko bwakakolomoka nobakamana kubuzinguluka kwamazuba aali ciloba. 31 Akaambo kalusyomo, Lahabu imukaintu muvwuule tanaakanyonyooka pe antoomwe abaabo batakaswiilila, nkaambo basikutwela wakabatambula caluumuno. 32 Ino makani nzi aambi ngondinga ndaamba? Nkaambo ciindi cilandimanina ikuti ndizumanane kuluula makani aajatikizya Gidiyoni, Balaki, Samusoni, Jefita, Davida alimwi a Samuyele abasinsimi bambi. 33 Akaambo kalusyomo bakazunda mami, bakacita ziluleme, bakatambula zisyomezyo, bakamuma milomo yabasyuumbwa, 34 bakazunda nguzu zyamulilo, bakafwutuka kululomo lwapanga, bakanyina nguzu pele bakapegwa nguzu, bakayuma munkondo, bakazunda mpi zyabasikalumamba izyakali kubalwana. 35 Bamakaintu bakatambula bafwide babo mububuke; pele bantu bamwi bakatundululwa nkaambo tiibakazumina kunununwa acinunuzyo cimwi, ikutegwa bakajane bubuke bwiinda kubota. 36 Inzya, bamwi bakasukusyigwa kwiinda mukusampaulwa akukwibbaulwa, alimwi ncobeni bakapenzyegwa kwiinda waawo, bakaangwa nketani akubikkwa muntolongo. 37 Bakapwaigwa mabwe, bakasunkwa, bakakosaulwa muzibeela zyobilo amasaha, bakajaigwa apanga, bakali kutuntulika muzisalu zyambelele, muzisalu zyampongo, nobakabulide, nobakali mumapenzi, anobakali kutundululwa; 38 alimwi nyika tiiyakabeelede pe. Bakali kuyaabutuntulika mucimpayuma amumalundu amumampangala alimwi amumalindi aanyika eeyi. 39 Pele aaba boonse, nokuba kuti bakacitilwa bumboni bubotu akaambo kalusyomo lwabo, tiibakalibonena kuzuzikizyigwa kwacisyomezyo, 40 nkaambo Leza kuli cintu iciinda kubota ncaakabonenalyo kujatikizya ndiswe, ikutegwa batalondolwi pe swebo katutako.\n^ Mu Chigiliki, “mafwuwa aakwe.”\n^ Mu Chigiliki, “Kilisito.”\n^ Mu Chigiliki, “atabagumi.”